open-index/open-wikipedia-markdown huggingface dataset:
സുശ്രുതസംഹിത

ബുദ്ധന്റെ സമകാലീനനെന്ന് (ബി സി 800 - 600) കരുതപ്പെടുന്ന സുശ്രുതൻ രചിച്ച ആയുർവേദ ഗ്രന്ഥമാണ് സുശ്രുത സംഹിത. ശസ്ത്രക്രിയയെ സംബന്ധിച്ചു രചിക്കപ്പെട്ട ആധികാരിക ഗ്രന്ഥങ്ങളിൽ ആദ്യത്തേതാണിത് സുശ്രുതൻ ജീവിച്ചിരുന്ന കാലഘട്ടത്തെപ്പറ്റി വ്യക്തമായ തെളിവുകളില്ലയെങ്കിലും, മറ്റ് ഗ്രന്ഥങ്ങളിലെ പരാമാർശങ്ങളെ അടിസ്ഥാനമാക്കി ബി സി 800 നും 600 നും ഇടയ്ക്കു ജീവിച്ചിരുന്നു എന്ന് അനുമാനിക്കാം  ചില ചരിത്രകാരന്മാർ, സുശ്രുതൻ ജീവിച്ചിരുന്നത് ബി സി 3000 മുതൽ എ ഡി 10 ആം നൂറ്റാണ്ടു വരെയുള്ള പല  കാലഘട്ടങ്ങളിലെന്ന് അവകാശപ്പെടുന്നു നാഗാർജ്ജുനൻ (ക്രി വ 1 ആം നൂറ്റാണ്ട്)  രചിച്ച  ഉപായഹൃദയം എന്ന ആയുർവേദ ഗ്രന്ഥത്തിൽ സുശ്രുതനെപ്പറ്റി പരാമർശിച്ചിട്ടുണ്ട്. അതിനാൽ സുശ്രുതൻ നാഗർജ്ജുനനു മുൻപ് ജീവിച്ചിരുന്നു എന്ന് ചിലർ സ്ഥാപിക്കുന്നു. പതഞ്ജലിയുടെ(ബി സി 2 ആം നൂറ്റാണ്ട്) മഹാഭാഷ്യത്തിലും കാത്യായനന്റെ (ബി സി 3 ആം നൂറ്റാണ്ട്) വർത്തികത്തിലും സുശ്രുതനെപ്പറ്റി പരാമർശങ്ങളുണ്ട്  പാണിനിയടക്കമുള്ള പണ്ഡിതന്മാർ അവരുടെ രചനകളിൽ സുശ്രുതൻ “ഒരു പുതിയ ശാസ്ത്രത്തിന്റെ ഉപജ്ഞാതാ‍വ്” എന്ന് വിശേഷിപ്പിക്കുന്നു.സുശ്രുതന്റെ ഗുരു ദിവോദാസ ധന്വന്തരി, ധന്വന്തരി മഹർഷിയുടെ നാലാം തലമുറയായി ജനിച്ചുവെന്ന് ഗരുഡപുരാണത്തിൽ പരാമർശിച്ചിട്ടുണ്ടെങ്കിലും അന്നത്തെ സാമൂഹിക വ്യവസ്ഥയിൽ കുടുംബത്തിലെ പ്രശസ്തരായവരുടെ പേരുകൾ അനന്തര തലമുറകളിൽ ഉപയോഗിക്കുന്നത് വളരെ സാധാരണയായിരുന്നതിനാൽ വ്യത്യസ്ത കാലഘട്ടങ്ങളിൽ ജീവിച്ചിരുന്ന ഒരേ പേരുള്ള രണ്ട് വ്യക്തികളായിരുന്നു അവർ അപധനവൻ, അറഭ്രൻ, പഷ്കലവതൻ തുടങ്ങിയവർ സുശ്രുതന്റെ സഹപാഠികളായിരുന്നു ഇവർ ശസ്ത്രക്രിയയെപറ്റി രചിച്ച പ്രബന്ധങ്ങളും സുശ്രുത സംഹിതയിൽ ഉപയോഗിച്ചിട്ടുണ്ട്. സുശ്രുതനു ശേഷമുള്ള കാലഘട്ടത്തിൽ ആയുർവേദത്തിന്റെ മറ്റു വിഭാഗങ്ങൾ വളർന്നുവെങ്കിലും ശസ്ത്രക്രിയ പഠനത്തിനായി ശവശരീരം തുറന്നുള്ള പഠനവും നിരീക്ഷണങ്ങളും നിഷിദ്ധമായിരുന്നതിനാൽ അത് പ്രാധാന്യമർഹിക്കാത്ത ഒരു വിഷയമായി അധഃപതിച്ചു.

രണ്ട് വിഭാഗങ്ങളായാണ് സുശ്രുതസംഹിത
*പൂർവ്വതന്ത്രം
**അഞ്ച് ഉപവിഭാഗങ്ങളിലായി നൂറ്റി ഇരുപത് അദ്ധ്യായങ്ങൾ
*ഉത്തരതന്ത്രം
**ശസ്ത്രക്രിയയുടെ അനന്തര ഫലങ്ങളും കണ്ണ്, ചെവി, മൂക്ക്, തല എന്നീഅവയവങ്ങളിലെ ശസ്ത്രക്രിയകൾ വിശദീകരിക്കുന്ന നാല് ഉപവിഭാഗങ്ങൾ
സുശ്രുത സംഹിത ഇപ്പോഴുള്ള ചിട്ടയായ രൂപത്തിൽ സംസ്കരിച്ചെടുത്തത് നാഗാർജ്ജുനൻ എന്ന വ്യക്തിയെന്ന് ആദ്യകാല വ്യാഖ്യാതാക്കൾ വൃദ്ധ സുശ്രുതൻ എന്ന പേരും ചിലർ ഉപയോഗിച്ചിട്ടുണ്ട്

## വ്യാഖ്യാനങ്ങൾ
*ഡൽഹണൻ ക്രി വ് 12ആം നൂറ്റാണ്ട് നാബന്ധ സംഗ്രഹം
*ഗയദാസൻ 10ആം നൂറ്റാണ്ട്
*ചന്ദ്രതൻ 12ആം നൂറ്റാണ്ട്
## അവലംബം
മേലങ്ങത്ത് നാരായണൻകുട്ടി

പ്രശസ്തനായ ഒരു തമിഴ് വിവർത്തകനായിരുന്നു **മേലങ്ങത്ത് നാരായണൻകുട്ടി** തമിഴ് സംഘ സാഹിത്യത്തിൽ ഇത്രയേറെ പാണ്ഡിത്യം നേടിയവർ മലയാളത്തിൽ അതി വിരളമാണ്.

## ജീവചരിത്രം
1920 ഡിസംബർ 11 ന് എറണാകുളം കലൂർ ദേശത്ത് വൈലോപ്പിള്ളി അമ്മുണ്ണി മേനോന്റേയും മേലങ്ങത്ത് മാധവി അമ്മയുടേയും മൂത്ത മകനായി ജനിച്ചു. ഹൈസ്കൂൾ വിദ്യാഭ്യാസത്തിന് ശേഷം എറണാകുളം ടാറ്റാ ഓയിൽ മിത്സ് കമ്പനിയിൽ (ഇന്നത്തെ ഹിന്ദുസ്ഥാൻ ലിവർ ലിമിറ്റഡ്) ജോലിയിൽ പ്രവേശിച്ചു.

പിതൃസഹോദരീ പുത്രനായ പ്രശസ്ത കവി വൈലോപ്പിള്ളി ശ്രീധരമേനോനുമായുള്ള നിരന്തര സമ്പർക്കം നൈസർഗികമായുണ്ടായിരുന്ന സാഹിത്യ വാസനയെ പരിപോഷിപ്പിച്ചു. കേസരി എ. ബാലകൃഷ്ണപ്പിള്ളയാണ് ചെന്തമിഴ് സാഹിത്യത്തിലേയ്ക്ക് നാരായണങ്കുട്ടിയുടെ ശ്രദ്‌ധ തിരിച്ചത്. 

## സാഹിത്യപ്രവർത്തനം
കലിങ്കത്തുപ്പരണി, കളവഴി നാല്പത്, കാർ നാല്പത്, ഇന്നാ നാല്പത്, പത്തുപ്പാട്ട്, കലിത്തൊകെ തുടങ്ങി പതിനഞ്ചിലധികം സംഘകാല കൃതികൾ മലയാളത്തിലേയ്ക്ക് പരിഭാഷപ്പെടുത്തി. അനേക വർഷങ്ങളുടെ തീവ്രപരിശ്രമം കൊണ്ടാണ് സംഘം കൃതികൾ മലയാളികൾക്ക് മുന്നിൽ പകർന്നു വച്ചത്. അമ്മാവനായ മേലങ്ങത്ത് അച്യുതമേനോന്റെ കവിതകൾ സമാഹരിച്ച് മേലങ്ങൻ കവിതകൾ എന്ന പേരിൽ പ്രസിദ്‌ധീകരിച്ചു. 
തമിഴ് സാഹിത്യ ചരിത്രം മലയാളത്തിലേക്ക് പരിഭാഷപ്പെടുത്തി 
മേലങ്ങത്ത് മ്യൂസിയം എന്ന പേരിൽ ഏലൂരിലുള്ള ഗ്രന്ധശേഖരത്തിന്റെ സ്ഥാപകൻ കൂടിയായിരുന്നു അദ്ദേഹം. തമിഴ്-മലയാളം നിഘണ്ടുവിന്റെ പണിപ്പുരയിലിരിക്കെയാണ്. 2002 ജൂൺ 17 ന് അദ്ദേഹം അന്തരിച്ചത്.

## പുരസ്കാരങ്ങൾ
കലിത്തൊകെ വിവർത്തനം വിവർത്തനത്തിനുള്ള (തമിഴ്) കേന്ദ്രസാഹിത്യ അക്കാദമിയുടെ അവാർഡ് നേടി (1991). പ്രശസ്തനായ ഒരു ഹോമിയോ ഡോക്ടർ കൂടിയായിരുന്നു നാരായണൻ കുട്ടി. അഖില കേരള പാരമ്പര്യ വൈദ്യഫെഡറേഷൻ ഡയമണ്ട് ഹോമിയോ അവാർഡ് നൽകി ആദരിച്ചു.

## കുടുംബം
ഭാർഗ്ഗവി അമ്മയാണ് ഭാര്യ. വിജയൻ പിള്ള (പേഴ്സണൽ മാനേജർ, ഹിന്ദുസ്ഥാൻ ലിവർ ലിമിറ്റഡ്), സുഷമ, സുധ, രാജേന്ദ്രൻ പിള്ള, ശ്രീകുമാർ എന്നിവരാണ് മക്കൾ.
## അവലംബം

വർഗ്ഗം:തമിഴ് സാഹിത്യകാരന്മാർ
ഇ. ഇക്കണ്ട വാര്യർ

thumb
സ്വതന്ത്രകൊച്ചിയുടെ പ്രധാനമന്ത്രിയായിരുന്നു **ഇക്കണ്ടവാരിയർ** (ജീവിതകാലം:1890-ജൂൺ 8 1977). 1948-ലാണ് അദ്ദേഹം ഭരണം എറ്റെറ്റുക്കുന്നത്.

## ജീവിതരേഖ
കൊല്ലവർഷം 1065 മേടം 22-ന് തൃശ്ശൂർ താലൂക്കിലെ ഇടക്കുന്നിദേശത്ത് ഇടക്കുന്നിവാരിയത്ത് പാർവതിക്കുട്ടിവാരസ്യാരുടെയും കുട്ടനെല്ലൂർ മേലേടത്ത് ശങ്കരൻ നമ്പൂതിരിയുടെയും മകനായാണ് ഇക്കണ്ടവാരിയർ ജനിച്ചത്. ഇരിങ്ങാലക്കുട, എറണാകുളം, തൃശൂർ എന്നിവിടങ്ങളിൽ പ്രാഥമികവിദ്യാഭ്യാസംകഴിഞ്ഞ് എറണാകുളം മഹാരാജാസ് കോളേജിൽനിന്ന് ഇന്റർമീഡിയറ്റ് പരീക്ഷ ജയിച്ചു. മദ്രാസ് ക്രിസ്ത്യൻ കോളേജിൽനിന്ന് ബി.ഏ.യും മദ്രാസ് ലോ കോളേജിൽനിന്ന് ബി.എഫ്.എൽ.ഉം തിരുവനന്തപുരം ലോ കൊളേജിൽനിന്ന് 1918-ൽ ബി.എൽ ബിരുദവും കരസ്ഥമാക്കി.
1914-ൽ മദ്രാസ് കോളേജിൽ ബി.ഏ. പഠിച്ചുകൊണ്ടിരിക്കെ സ്വാതന്ത്രസമാരത്തിൽ ആകൃഷ്ടനാവുകയും ആ വർഷം മദ്രാസിൽ‌വെച്ചു നടന്ന കോൺഗ്രസ് സമ്മേളനത്തിൽ സജീവമായി പങ്കെടുക്കുകയും ചെയ്തു.
ഗാന്ധിയൻ ആദർശങ്ങൾ ശക്തമായി സ്വാധീനിച്ച ഇക്കണ്ടവാരിയർ ഇന്ത്യൻ സ്വാതന്ത്ര്യസമരത്തിൽ നിർണ്ണായകപങ്കുവഹിച്ചു.
1947-ൽ കൊച്ചി രാജ്യപ്രജാമണ്ഡലത്തിന്റെ അദ്ധ്യക്ഷനായ ഇക്കണ്ടവാരിയർ കൊച്ചിയെ രാജഭരണത്തിൽനിന്ന് മോചിപ്പിക്കാൻ തീവ്രമായി പരിശ്രമിച്ചു. 1948-ൽ കൊച്ചിസംസ്ഥാനം സ്വതന്ത്രമാകുകയും കൊച്ചിയുടെ ആദ്യപ്രധാനമന്ത്രിയായി സ്ഥാനമേൽക്കുകയും ചെയ്തു. പിന്നീട് കൊച്ചി തിരുവിതാംകൂറിൽ ലയിക്കുകയും മലബാറുമായിച്ചേർന്ന് 1956-ൽ കേരളസംസ്ഥാനം നിലവിൽ വരികയും ചെയ്തു. 1977 ജൂൺ 8-നായിരുന്നു ഇക്കണ്ടവാരിയരുടെ മരണം.

## അവലംബങ്ങൾ
*www.edakkunnitemple.org

വർഗ്ഗം:1890-ൽ ജനിച്ചവർ
വർഗ്ഗം: 1977-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജൂൺ 8-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വേഴാമ്പൽ

ആഫ്രിക്കയിലേയും ഏഷ്യയിലേയും ഉഷ്ണമേഖല അയനവൃത്തത്തിനടുത്തുള്ള ആവാസവ്യവസ്ഥകളിൽ വസിക്കുന്ന ഒരു പക്ഷി വർഗ്ഗമാണു **വേഴാമ്പൽ**. താഴേക്കു വളഞ്ഞ നീണ്ട കൊക്കുകൾ ഈ പക്ഷിയുടെ പ്രത്യേകതയാണു. മിശ്രഭുക്കുക്കളായ ഇവ പഴങ്ങളും ചെറിയ ജീവികളേയും തിന്നു ജീവിക്കുന്നു. ഈ വർഗ്ഗത്തിലെ പല പക്ഷികളും വംശനാശ ഭീഷണി നേരിടുന്നു.വേഴാമ്പൽ കുടുംബത്തിലെ  അംഗമാണ് മലമുഴക്കി വേഴാമ്പൽ. കാക്ക വേഴാമ്പൽ, കോഴി വേഴാമ്പൽ എന്നിവയും കേരളത്തിൽ കാണപ്പെടുന്ന വേഴാമ്പലിനങ്ങളാണ്.

## 
# നാട്ടുവേഴാമ്പൽ ( Common Grey Hornbill: *Ocyceros birostris*)
# പാണ്ടൻ വേഴാമ്പൽ(Malabar Pied Hornbill: *Anthracoceros coronatus: *)
# മലമുഴക്കി വേഴാമ്പൽ (Great  Indian  Hornbill : *Buceros  bicornis*).

വർഗ്ഗം:പക്ഷികുടുംബങ്ങൾ
വർഗ്ഗം:വേഴാമ്പലുകൾ
മികച്ച നടനുള്ള കേരളസംസ്ഥാന ചലച്ചിത്രപുരസ്കാരം നേടിയവരുടെ പട്ടിക

കേരള സർക്കാർ 1969 മുതൽ ഓരോ വർഷവും മലയാളചലച്ചിത്ര രംഗത്തെ മികച്ച നടന്മാർക്കു പുരസ്കാരങ്ങൾ നൽകുന്നുണ്ട്. 1969 മുതൽ ആ പുരസ്കാരം നേടിയവരുടെ പട്ടികയാണു താഴെ കൊടുത്തിരിക്കുന്നത്. 

## അവലംബം
*Official website 
*PRD, Govt. of Kerala: Awardees List 

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
ചാലിയാർ ഗ്രാമപഞ്ചായത്ത്‌

മലപ്പുറം ജില്ലയിലെ ഒരു പഞ്ചായത്താണ് **ചാലിയാർ ഗ്രാമപഞ്ചായത്ത്‌**. 124.28 ചതുരശ്രകിലോമീറ്റർ വിസ്തീർണ്ണമുള്ള പഞ്ചായത്ത് അകമ്പാടം, കുറുമ്പലങ്ങോട്, പുള്ളിപ്പാടം എന്നീ വില്ലേജുകളിലായി വ്യാപിച്ചുകിടക്കുന്നു. 1979-ൽ ഡിസംബർ 25-നാണ് ചാലിയാർ പഞ്ചായത്ത് രൂപം കൊണ്ടത്.

## അതിരുകൾ
* പടിഞ്ഞാറ് -  കൂടരഞ്ഞി ഗ്രാമപഞ്ചായത്ത്,  തിരുവമ്പാടി ഗ്രാമപഞ്ചായത്ത്‌
* വടക്ക് - പോത്തുകൽ ഗ്രാമപഞ്ചായത്ത്
* തെക്ക്‌ - മമ്പാട് ഗ്രാമപഞ്ചായത്ത്, ഊർങ്ങാട്ടിരി ഗ്രാമപഞ്ചായത്ത്, എടവണ്ണ ഗ്രാമപഞ്ചായത്ത്
* കിഴക്ക് - നിലമ്പൂർ നഗരസഭ, ചുങ്കത്തറ ഗ്രാമപഞ്ചായത്ത്

## പ്രത്യേകതകൾ
ഇവിടുത്തെ ജനസംഖ്യയിൽ ഏറിയപങ്കും ആദിവാസികളാണ്. നിബിഡ വനപ്രദേശമായ ഇവിടെ വിവിധ തരത്തിലുള്ള  ജന്തുജാലങ്ങളും പക്ഷികളും ഉരഗങ്ങളും കാണപ്പെടുന്നു.

## വാർഡുകൾ
#വാളംതോട്  	 
#ഇടിവണ്ണ 	 
#പാറേക്കാട് 	
#മുട്ടിയേൽ 	
#പെരുമ്പത്തൂർ 	 
#ഏളമ്പിലാക്കോട് 	 
#എരഞ്ഞിമങ്ങാട് 	
#മൈലാടി 	
#മണ്ണുപ്പാടം 	
#മൊടവണ്ണ 	 
#കളക്കുന്ന് 	 
#ആനപ്പാറ 	
#അകമ്പാടം 	 
#പെരുവമ്പാടം

## അവലംബങ്ങൾ
*http://www.trend.kerala.gov.in  
*http://lsgkerala.in/ 
*Census data 2001
ലൂയി ബുനുവേൽ

സ്പാനിഷ് ചലച്ചിത്ര നിർമാതാവും സംവിധായകനുമായിരുന്നു **ലൂയി ബുനുവേൽ**. 1920-ൽ സ്പാനിഷ് മൂവിക്ലബ് ആരംഭിച്ചു. 1925-ൽ സാൽവദോർ ദാലിയുമായി ചേർന്ന് ആൻ അൻഡലൂഷ്യൻ ഡോഗ് എന്ന ചിത്രം സംവിധാനം ചെയ്തു. പൗരോഹിത്യത്തിനെതിരായുള്ള ദ ഗോൾഡൻ ഏജ് 1930-ൽ സംവിധാനം ചെയ്തു. മെക്‌സിക്കോയിൽ വച്ച് സംവിധാനം ചെയ്ത ദ ഗ്രേറ്റ് മേഡ്കാപ്പ്, ദ യങ് ആൻഡ് ഡാമ്ഡ് എന്നീ ചിത്രങ്ങൾ വമ്പിച്ച വിജയമായിരുന്നു. വിരിദ്യാനാ എന്ന പൗരോഹിത്യത്തെ നിന്ദിക്കുന്ന ചിത്രം കാൻ ഫെസ്റ്റിവലിൽ മികച്ച ചിത്രത്തിനുള്ള അവാർഡ് നേടി. ചിത്രങ്ങൾ സറീയലിസ്റ്റ് ചിത്രങ്ങളായി അറിയപ്പെട്ടു.

## കണ്ണികൾ

വർഗ്ഗം:ചലച്ചിത്രസംവിധായകർ
വർഗ്ഗം:1900-ൽ ജനിച്ചവർ
വർഗ്ഗം:സ്പാനിഷ് ചലച്ചിത്രസംവിധായകർ
വർഗ്ഗം:1983-ൽ മരിച്ചവർ
മേപ്പാടം

മമ്പാട്‌ പഞ്ചായത്തിലെ ഒരു ചെറിയ ഗ്രാമമാണ്‌ **മേപ്പാടം**. റഹ്മാനിയ ഹയർ സെക്കന്ററി സ്കൂൾ, റഹ്മാനിയ അറബി കോളേജ് എല്ലാം ഈ ഗ്രാമത്തിലാണ് ഉള്ളത്. മുസ്ലിം ഭൂരിപക്ഷ പ്രദേശമാണ് ഇത്. പട്ടികജാതി വിഭാഗം കുടുതൽ ഉണ്ട്.നുറു വർഷംപിന്നിട്ട ഒരു ഗവണ്മെന്റ് പ്രൈമറി സ്കൂൾ എവിടെയാണ്.
ശതാവരി

ഭാരതത്തിലും ആഫ്രിക്കയുടെയും ഓസ്ട്രേലിയയുടെയും ചില ഭാഗങ്ങളിലും കാണപ്പെടുന്ന ഒരു ഔഷധസസ്യമാണ്‌ **ശതാവരി**. . ഇത് ആയുർ‌വേദത്തിലെ ജീവന പഞ്ചമൂലത്തിൽ ഉൾപ്പെട്ടിട്ടുള്ള ഒരു സസ്യമാണ്‌. അയവുള്ളതും ഈർപ്പമുള്ളതുമായ എല്ലാ പ്രദേശങ്ങളിലും വളരുന്ന ഇത് ഔഷധാവശ്യങ്ങൾക്കായി വാണിജ്യാടിസ്ഥാനത്തിൽ കൃഷിയും ചെയ്യുന്നു. അനേകം ഔഷധ ഗുണങ്ങളുള്ളതിനാൽ ഇതിനെ 'ദശ വീര്യ'എന്നും വിളിക്കുന്നു .

## പേരുകൾ
* സംസ്കൃതം - ശതാവരി, അഭീരു, സഹസ്രവീര്യ
* ഹിന്ദി - ശതാവർ, ശതമുഖി

## രസഗുണങ്ങൾ
* രസം - മധുരം, തിക്തം
* ഗുണം - ഗുരു, സ്നിഗ്ധം
* വീര്യം - ശീതം
* വിപാകം: മധുരം

## ഘടന
കിഴങ്ങുവേരുകൾ ഉള്ള ആരോഹി സസ്യമാണിത്. ഇലകൾ ചെറു മുള്ളുകളായി രൂപാന്തരപ്പെട്ടിരിക്കുന്നു. ഇലകളുടെ (മുള്ളുകളുടെ) കക്ഷത്തിൽ നിന്നും ഉത്ഭവിക്കുന്ന ശാഖകൾ ക്ലാനോഡുകളായി കാണപ്പെടുന്നു. ചെറുതും വെളുത്തതും ദ്വിലിംഗങ്ങളുമായ പൂക്കൾ കുലകളായി ഉണ്ടാകുന്നു.  പരി ദളപുടത്തിന്‌ 6 കർണ്ണങ്ങളും 6 കേസരങ്ങളും കാണപ്പെടുന്നു. ഫലം ഗോളാകൃതിയിലുള്ളതും മാംസളവുമാണ്‌.

പ്രധാനമായും രണ്ടുതരം ശതാവരികളാണ്‌ കേരളത്തിൽ കണ്ടുവരുന്നത്. അധികം ഉയരത്തിൽ വളരുന്ന *അസ്പരാഗസ് ഗൊണോക്ലാഡസ്* എന്ന ഇനവും. അധികം ഉയരമില്ലാത്ത *അസ്പരാഗസ് റസിമോസസ്* എന്ന ഇനവും. അസ്പരാഗസ് ഗൊണോക്ലാഡസ് എന്ന ഇനം വളരെ ഉയരത്തിൽ പടർന്നു വളരുന്നവയും മുള്ളുകൾ അല്പം വളഞ്ഞതുമാണ്‌. ജനുവരി - മാർച്ച് മാസങ്ങളിൽ പുഷ്പിക്കുന്നു. അസ്പരാഗസ് റെസിമോസസ് എന്ന വർഗ്ഗം അധികം ഉയരത്തിൽ പടരാത്തവയും നേരെയുള്ള മുള്ളുകൾ ഉള്ളതുമാണ്‌. ജൂൺ - സെപ്റ്റംബർ മാസങ്ങളിൽ പുഷ്പിക്കുന്നു.

ലഘുചിത്രം|ശതാവരി കിഴങ്ങും ചെടിയും
## ഔഷധോപയോഗങ്ങൾ

ശതാവരിഗുളം, ശതാവരി ഘൃതം, സഹജരാദി കുഴമ്പ്, രാസ്നാദി കഷായം എന്നിവയിൽ ഉപയോഗിക്കുന്നു. സസ്യജന്യ ഈസ്ട്രജൻ ഹോർമോണുകൾ അടങ്ങിയിരിക്കുന്നതിനാൽ സ്ത്രീകളിൽ ഉണ്ടാകുന്ന ഗർഭപാത്രവും ആർത്തവവുമായി ബന്ധപ്പെട്ട പ്രശ്നങ്ങൾക്ക് ഇത് പരിഹരമാണ്. നാൽപത്തിയഞ്ചു വയസ് കഴിഞ്ഞ സ്ത്രീകളിൽ ആർത്തവവിരാമത്തിന്റെ ബുദ്ധിമുട്ടുകൾ അകറ്റാനും ഇത് ഗുണകരമാണ്. ഈ ഘട്ടത്തിൽ ഉണ്ടാകുന്ന അമിതമായ ചൂട്, എല്ലുകളുടെ ബലക്കുറവ്, മുടി കൊഴിച്ചിൽ, വിഷാദം, യോനി വരൾച്ച എന്നിവയ്ക്കും ഇത് ഒരുപരിധിവരെ പരിഹാരമാണ്.

## ചിത്രശാല


പ്രമാണം:Asparagus - ശതാവരി.JPG|ശതാവരിയുടെ ഇലകൾ
പ്രമാണം:Asparagus densiflorus 17.jpg|ശതാവരിയുടെ കിഴങ്ങ്
പ്രമാണം:Asparagas.jpg|ശതാവരിയുടെ പൂവ്
പ്രമാണം:Asparagus recemosus Wild11.JPG|തൃശ്ശൂരിൽ
പ്രമാണം:Asparagus racemosus Kottayam.jpg|alt=ആർപ്പൂക്കര |കോട്ടയം ജില്ലയിൽ 


## അവലംബം


## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കിഴങ്ങുകൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:അസ്പരാഗസ്
വർഗ്ഗം:കേരളത്തിലെ സസ്യജാലം
ചിത്രലേഖ ഫിലിം സൊസൈറ്റി

കേരളത്തിലെ ആദ്യത്തെ ഫിലിം സൊസൈറ്റിയാണ്‌ **ചിത്രലേഖ ഫിലിം സൊസൈറ്റി**.  തിരുവനന്തപുരം കേന്ദ്രീകരിച്ച് 1965-ൽ  ആരംഭിച്ച ഈ ഫിലിം സൊസൈറ്റിയിലൂടെ ഇന്ത്യൻ ചലച്ചിത്രരംഗത്ത് വ്യക്തിമുദ്രപതിപ്പിച്ച നിരവധി പേരും, പ്രശസ്തമായ ചലച്ചിത്രങ്ങളും രംഗത്തെത്തി. സഹകരണ സ്റ്റുഡിയോ എന്ന സ്ഥാപനത്തെയും ഈ സൊസൈറ്റി കാഴ്ചവച്ചു. ഇന്ത്യൻ ചലച്ചിത്രരംഗത്തെ അതികായനായ അടൂർ ഗോപാലകൃഷ്ണനാണ് ഈ സൊസൈറ്റിയുടെ രൂപീകരണത്തിന് ചുക്കാൻ പിടിച്ചത്. ഭരത് ഗോപി,  കരമന ജനാർദ്ദനൻ നായർ തുടങ്ങിയ പ്രമുഖനടന്മാർ ചിത്രലേഖയിലൂടെയാണ് ചലച്ചിത്രരംഗത്തെത്തിയത്. ഇന്ത്യയിലെതന്നെ ഏറ്റവും പ്രശസ്തമായിരുന്ന ഈ ഫിലിം സൊസൈറ്റിയുടെ കീഴിൽ ആരംഭിച്ച **ചിത്രലേഖ ഫിലിം കോ ഓപ്പറേറ്റീവ്** ചലച്ചിത്രനിർമ്മാണരംഗത്ത് മുദ്ര പതിപ്പിച്ചു. ദേശീയ-അന്തർദേശീയതലത്തിൽ അംഗീകാരങ്ങൾ ലഭിച്ച സ്വയംവരം, കൊടിയേറ്റം എന്നീ കഥാചിത്രങ്ങളും അനേകം ഹ്രസ്വചിത്രങ്ങളും നിർമിച്ചു. ആക്കുളത്ത് ഒരു ഫിലിം സ്റ്റുഡിയോയും 1974-ൽ ആരംഭിച്ചു. സഹകരണ മേഖലയിലെ ഇന്ത്യയിലെതന്നെ പ്രഥമ സംരംഭമായിരുന്നു ഇത്.

## അവലംബം

വർഗ്ഗം:ഫിലിം സൊസൈറ്റികൾ
വർഗ്ഗം:കേരളത്തിലെ ഫിലിം സൊസൈറ്റികൾ
കോട്ടയം (കണ്ണൂർ ജില്ല)

കണ്ണൂർ ജില്ലയിൽ കൂത്തുപറമ്പിനടുത്തുള്ള ഒരു ചെറു പട്ടണമാണ്‌ **കോട്ടയം**.

## സ്ഥിതിവിവരക്കണക്കുകൾ
2001-ലെ കാനേഷുമാരി പ്രകാരം, 17,5000 ആണ്‌ കോട്ടയത്തിന്റെ ജനസംഖ്യ. . ഇതിൽ 47% പുരുഷന്മാരും, 53% സ്ത്രീകളുമാണ്‌. 84% ആണ്‌ ഇവിടുത്തെ സാക്ഷരതാനിരക്ക്. പുരുഷന്മാരിൽ സാക്ഷരതാനിരക്ക് 86%, സ്ത്രീകളിൽ 82% എന്നിങ്ങനെയാണ്‌.

ഇവിടെയുള്ള ജനസംഖ്യയിലെ 11% ആറ് വയസ്സിൽ താഴെയുള്ള കുട്ടികളാണ്‌.

## അവലംബങ്ങൾ
പിറ്റ്ഷ്ലെമു

ചിലിയുടെ മദ്ധ്യമേഖലയിലെ ഒരു തീരദേശ വിനോദസഞ്ചാര കേന്ദ്രമാണ്‌ **പിറ്റ്ഷ്ലെമു** ഇത് കർദിനാൾ കാറൊ പ്രവിശ്യയുടെ തലസ്ഥാനവുമാണ്‌.. ചിലിയിലെ അഞ്ച് ചരിത്രപ്രാധാന്യമുള്ള സ്മാരകങ്ങൾ നിലനിൽക്കുന്ന പിറ്റ്ഷ്ലെമുവിനെ 2004-ൽ ദേശീയ സ്മാരക സമിതി പരമ്പരാഗത ഹെറിറ്റേജ് സൈറ്റ് ആയി പ്രഖ്യാപിച്ചു.

## അവലംബം

വർഗ്ഗം:ചിലിയിലെ പട്ടണങ്ങൾ
അയ്യൻകുന്ന്

കണ്ണുർ ജില്ലയിലെ ഒരു ഗ്രാമമാണ്‌ **അയ്യൻ കുന്ന്**.

## സ്ഥിതിവിവരക്കണക്കുകൾ
2001-ലെ കാനേഷുമാരി പ്രകാരം 23336 ആണ്‌ അയ്യൻ കുന്നിന്റെ ജനസംഖ്യ. ഇതിൽ 11754 പുരുഷന്മാരും 11582 സ്ത്രീകളും ഉൾപ്പെടുന്നു.

## അവലംബങ്ങൾ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കീഴല്ലൂർ

കണ്ണൂർ ജില്ലയിലെ ഒരു ഗ്രാമമാണ്‌ **കീഴല്ലൂർ**.

## സ്ഥിവിവരക്കണക്കുകൾ
2001-ലെ കാനേഷുമാരി പ്രകാരം, 19130 ആണ്‌ കീഴല്ലൂരിന്റെ ജനസംഖ്യ. ഇതിൽ 9215 പുരുഷന്മാരും 9915 സ്ത്രീകളും ഉൾപ്പെടുന്നു.

## അവലംബങ്ങൾ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
വിഴാൽ

ഭാരതത്തിൽ മിക്കവാറും പർ‌വ്വത പ്രദേശങ്ങളിൽ കണ്ടുവരുന്ന ഒരു ഔഷധസസ്യമാണ്‌ **വിഴാൽ**. ഇതിന്‌ വിഴാലരി എന്നും പേരുണ്ട്. . കുരുവിന്റെ സാമ്യം കൊണ്ടാവാം False Black Pepper എന്നും അറിയപ്പെടുന്നു.

## പേരുകൾ
* സംസ്കൃതം - വിഡംഗ, വിലംഗ, വെല്ല, കൃമിഘ്ന, കൃമിരിപു.
* ഹിന്ദി - വായവിഡംഗ

## രസഗുണങ്ങൾ
* രസം - കടു, കഷായം
* ഗുണം - ലഘു, രൂക്ഷം, തീക്ഷ്ണം
* വീര്യം - ഉഷ്ണം
* വിപാകം - കടു

## ഘടന
പച്ച നിറമുള്ള തണ്ടുകളുള്ളതും വളരെ ഉയരത്തിൽ പടർന്ന് വളരുന്നതുമായ ഒരു വള്ളിച്ചെടിയാണ്‌ വിഴാൽ. 4-10 സെന്റീമീറ്റർ വരെ നീളവും 1-5 സെന്റീ മീറ്റർ വരെ വീതിയുമുള്ളതും അറ്റം കൂർത്തതുമായ  ഇലകൾ ഏകാന്തരക്രമത്തിൽ വിന്യസിച്ചിരിക്കുന്നു. പൂക്കൾ കുലകളായി ശാഖാഗ്രങ്ങളിൽ കാണപ്പെടുന്നു. നാലോ അഞ്ചോ ബാഹ്യ ദളങ്ങളും അഞ്ച് ദളങ്ങൾ, അഞ്ച് കേസരങ്ങളെന്നിവയാണ്‌ പൂക്കൾക്കുള്ളത്.  കായ്കൾ വളരെ ചെറുതും ഉരുണ്ട ആകൃയിലുള്ളതുമാണ്‌.

## അവലംബം


## പുറത്തേക്കുള്ള കണ്ണികൾ
* ഔഷധഗുണങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പ്രിമുലേസീ
വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ഉളിക്കൽ

കേരളത്തിലെ കണ്ണൂർ ജില്ലയിലെ ഇരിട്ടി താലൂക്കിൽ സ്ഥിതി ചെയ്യുന്ന ഒരു മലയോര പട്ടണമാണ്‌ **ഉളിക്കൽ**. ഉളിക്കൽ പഞ്ചായത്തിന്റെ ആസ്ഥാനമാണ് ഉളിക്കൽ പട്ടണം. കേരളത്തിലെ മലയോര ഹൈവേ അഥവാ സംസ്ഥാന പാത 59 ഉളിക്കൽ ഗ്രാമത്തിലൂടെ കടന്നുപോകുന്നു. ഉളിക്കൽ പഞ്ചായത്തിൻ്റെ കിഴക്കൻ അതിർത്തിയായ കാലാങ്കി ഹിൽ സ്റ്റേഷൻ കർണാടകയിലെ കുടക് ജില്ലയുമായി അതിർത്തി പങ്കിടുന്നു. 

300 വർഷത്തോളം പഴക്കമുള്ള വയത്തൂർ കാലിയാർ ശിവക്ഷേത്രം ഇവിടെ നിന്നും മൂന്നു കിലോമീറ്റർ വടക്കായിസ്ഥിതി ചെയ്യുന്നു. കുടകരാണിവിടത്തെ പ്രധാന ഊട്ടുത്സവത്തിൽ മുഖ്യ പങ്കാളികൾ. വയത്തൂർ പുഴയുടെ തീരത്താണ്‌ ഈ ക്ഷേത്രം.

## സ്ഥാനം
കണ്ണൂർ ജില്ലാ ആസ്ഥാനത്തു നിന്നും (ഇരിക്കൂർ, കല്ല്യാട്, ഊരത്തൂർ വഴി) 46 കിലോമീറ്റർ വടക്ക് കിഴക്കായും താലൂക്ക് ആസ്ഥാനമായ ഇരിട്ടിയിൽ നിന്നും 7 കിലോമീറ്റർ വടക്ക് മാറിയുമാണ് ഉളിക്കൽ സ്ഥിതി ചെയ്യുന്നത്. കേരള-കർണാടക അതിർത്തിയായ കൂട്ടുപുഴ ഉളിക്കലിൽ നിന്നും 8.5 കിലോമീറ്റർ (വഴി പേരട്ട) കിഴക്ക് മാറിയാണ്. ഈ പ്രദേശത്തെ പ്രമുഖ വിനോദസഞ്ചാരകേന്ദ്രമായ കാഞ്ഞിരക്കൊല്ലി ഇവിടെ നിന്ന് 18 കിലോമീറ്റർ അകലെയാണ്‌.

## ഭൂമിശാസ്ത്രം
കണ്ണൂർ ജില്ലയുടെ കിഴക്കുവശത്തായി സ്ഥിതി ചെയ്യുന്ന ഒരു കുന്നിൻ പ്രദേശമാണ് ഉളിക്കൽ. പൊതുവെ ഉയരം കൂടിയും കുറഞ്ഞുമുള്ള ഒരു സമ്മിശ്ര ഭൂപ്രകൃതിയുള്ള ഈ പ്രദേശത്തിന്റെ കിഴക്കേയറ്റം കർണാടക സംസ്ഥാനവുമായി അതിർത്തി പങ്കിടുന്ന വനനിരകളാണ്. 

## ഗതാഗതം
### റോഡ്
കേരളത്തിലെ ഏറ്റവും നീളം കൂടിയ സംസ്ഥാന പാതയായ സംസ്ഥാന പാത 59 അഥവാ മലയോര ഹൈവേ ഉളിക്കലിലൂടെ കടന്നുപോകുന്നു. ഇത് ഈ പ്രദേശത്തെ മറ്റ് മലയോര പട്ടണങ്ങളുമായും ഗ്രാമങ്ങളുമായും ബന്ധിപ്പിക്കുന്ന സുപ്രധാന പാതയാണ്. ഉളിക്കലിൻ്റെ കിഴക്ക് ഭാഗത്ത് ഈ പാത കർണാടകയിലെ പ്രമുഖ നഗരങ്ങളായ ബാംഗ്ലൂരുമായും, മൈസൂരുമായും ബന്ധിപ്പിക്കുന്നു. മറ്റൊരു പ്രധാന പാതയാണ് ഇരിട്ടിയെയും ഉളിക്കലിനെയും തമ്മിൽ ബന്ധിപ്പിച്ചുകൊണ്ടുള്ള ഇരിട്ടി - ഉളിക്കൽ റോഡ്. പശ്ചിമഘട്ട മലനിരകളിലൂടെ മനോഹരമായ കാഴ്ചകൾ ആസ്വദിച്ചു പോകാവുന്ന പാതയാണ് ഉളിക്കൽ - വട്യാംതോട് - മാട്ടറ - കാലാങ്കി റോഡ്. ഈ പ്രദേശത്തെ പ്രമുഖ വിനോദസഞ്ചാര കേന്ദ്രമായ കാഞ്ഞിരക്കൊല്ലിയെ ഉളിക്കലുമായി ബന്ധിപ്പിക്കുന്ന പാതയാണ് ഉളിക്കൽ - വട്യാംതോട് - മണിക്കടവ് - കാഞ്ഞിരക്കൊല്ലി റോഡ്. പൊതുമരാമത്ത് വകുപ്പിൻ്റെ കീഴിലെ മറ്റൊരു പാതയാണ് ഉളിക്കലിനെ ശ്രീകണ്ഠപുരമായും മയ്യിലുമായും മലപ്പട്ടമായും ബന്ധിപ്പിക്കുന്ന കണിയാർവയൽ-കാഞ്ഞിലേരി-ഉളിക്കൽ റോഡ്. ഇത് ഉളിക്കലിനടുത്ത് കോക്കാട് നിന്നാരംഭിച്ച് കണിയാർവയലിൽ അവസാനിക്കുന്നു.

### റെയിൽവേ
ഉളിക്കലിൽ റെയിൽവേ സൗകര്യങ്ങൾ ലഭ്യമല്ല. ഏറ്റവും അടുത്തുള്ള പ്രധാന റെയിൽവേ സ്റ്റേഷൻ 45 കി.മീ അകലെയുള്ള കണ്ണൂർ റെയിൽവേ സ്റ്റേഷനാണ്.
### വ്യോമഗതാഗതം
ഉളിക്കലിൽ നിന്ന് 25 കി.മീ മാത്രം അകലെയായി സ്ഥിതി ചെയ്യുന്ന കണ്ണൂർ അന്താരാഷ്ട്ര വിമാനത്താവളം ആണ് ഏറ്റവും അടുത്ത വിമാനത്താവളം. കോഴിക്കോട്, മംഗലാപുരം വിമാനത്താവളങ്ങളും സമീപമാണ്.

## അവലംബങ്ങൾ
തില്ലങ്കേരി

കണ്ണൂർ ജില്ലയിലെ ഒരു ഗ്രാമമാണ്‌ **തില്ലങ്കേരി**.

## സ്ഥിതിവിവരക്കണക്കുകൾ
2001-ലെ കാനേഷുമാരി പ്രകാരം 13661 ആണ്‌ തില്ലങ്കേരിയുടെ ജനസംഖ്യ. ഇതിൽ 6550 പുരുഷന്മാരും 7111 സ്ത്രീകളും ഉൾപ്പെടുന്നു.

## അവലംബങ്ങൾ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ചാവശ്ശേരി

കണ്ണൂർ ജില്ലയിലെ ഇരിട്ടിയിലെ ഒരു ഗ്രാമമാണ്‌ **ചാവശ്ശേരി**.. ഈ ഗ്രാമം ഇരിട്ടി നഗരസഭയുടെ ഭാഗമാണ്. തലശ്ശേരി-കുടക് സംസ്ഥാന പാതയിൽ മട്ടന്നൂരിനും ഇരിട്ടിയ്ക്കും ഇടയിൽ ഈ ഗ്രാമം സ്ഥിതി ചെയ്യുന്നു. പഴശ്ശി അണക്കെട്ടിലേക്ക് ഇവിടെ നിന്നും എത്തിച്ചേരാം. കളറോഡ് പാലം മുതൽ ഉളിയിൽ വരെ നീണ്ടു കിടക്കുന്നു ചാവശ്ശേരി ഗ്രാമം.

1970 ൽ നടന്ന ചാവശ്ശേരി തീവെയ്പ്പ് സംഭവവുമായി ബന്ധപെട്ടു കേരള രാഷ്ട്രീയ ചരിത്രത്തിൽ പ്രശസ്തമായ സ്ഥലം.

## സ്ഥിതിവിവരക്കണക്കുകൾ
2001-ലെ കാനേഷുമാരി പ്രകാരം 20134 ആണ്‌ ചാവശ്ശേരിയുടെ ജനസംഖ്യ. ഇതിൽ 9866 പുരുഷന്മാരും 10268 സ്ത്രീകളും ഉൾപ്പെടുന്നു.

## അവലംബങ്ങൾ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കീഴൂർ

കണ്ണൂർ ജില്ലയിലെ ഒരു ഗ്രാമമാണ്‌ **കീഴൂർ**. ബാവലിപ്പുഴയുടെ കരയിലാണ് ഈ ഗ്രാമം സ്ഥിതിചെയ്യുന്നത്. ഇരിട്ടിയാണ്‌ ഏറ്റവും അടുത്ത പട്ടണം.

## സ്ഥിതിവിവരക്കണക്കുകൾ
ഇരിട്ടി താലൂക്കിലും ഇരിട്ടി നഗരസഭയിലും ഉൾപ്പെടുന്ന പ്രദേശമാണിത്. 2001-ലെ കാനേഷുമാരി പ്രകാരം 15,979 ആണ്‌ കീഴൂരിന്റെ ജനസംഖ്യ. ഇതിൽ 7,875 പുരുഷന്മാരും 8,104 സ്ത്രീകളും ഉൾപ്പെടുന്നു.
കീഴൂർ ശ്രീ മഹാദേവന്റെ അമ്പലം ഇവിടെയാണ്‌ സ്ഥിതി ചെയ്യുന്നത്.
## '''വിദ്യാഭ്യാസസ്ഥാപനങ്ങൾ '''
*ഇരിട്ടി ഹയർസെക്കന്ററി സ്കൂൾ 
*കീഴൂർ വാഴുന്നവേഴ്സ് യു പി സ്കൂൾ 
* ഇരിട്ടി എം ജി  കോളേജ്
## ക്ഷേത്രങ്ങൾ
ഇരിട്ടി മുലോത്തുംകുന്ന് കൈരാതി കിരാത ക്ഷേത്രം,കീഴൂർ മഹാവിഷ്ണുക്ഷേത്രം  , കീഴൂർ മഹാദേവക്ഷേത്രം ,വൈരിഘാതകൻക്ഷേത്രം , കണ്ണിയത് മടപ്പുര, കൂളിചെബ്ര ശ്രീ പൊട്ടൻ തിറക്ഷേത്രം,  എന്നിവ കീഴൂർ ഗ്രാമത്തിലെ പ്രധാനപ്പെട്ടക്ഷേത്രങ്ങളാണ്

## അവലംബങ്ങൾ
{{reflist}

## പുറം കണ്ണികൾ
* Website of Iritty
* 
* 

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പന്ന്യന്നൂർ

കണ്ണൂർ ജില്ലയിലെ തലശ്ശേരി താലൂക്കിൽ പെടുന്ന ഒരു ചെറിയ പട്ടണമാണ്‌ **പന്ന്യന്നൂർ**. വിശാല മയ്യഴിയുടെ ഒരു ഭാഗമാണ്‌ പന്ന്യന്നൂർ.

## സ്ഥിതിവിവരക്കണക്കുകൾ
2001-ലെ കാനേഷുമാരി പ്രകാരം 20,860 ആണ്‌ ജനസംഖ്യ. ഇതിൽ 46% പുരുഷന്മാരും 54% സ്ത്രീകളും ആണ്‌.. പന്ന്യന്നൂരിന്റെ സാക്ഷരത 86 ശതമാനമാണ്‌. സാക്ഷരത പുരുഷന്മാരിൽ 86 ശതമാനവും സ്ത്രീകളിൽ 85 ശതമാനവുമാണ്‌. ആറ് വയസ്സിനു താഴെയുള്ള കുട്ടികളാണ്‌ പന്ന്യന്നൂരിലെ 11%.

തലശ്ശേരി പട്ടണത്തിൽ നിന്ന് 8 കിലോമീറ്റർ അകലെയാണ്‌ പന്ന്യന്നൂർ. ചൊക്ലി, മയ്യഴി, പാനൂർ  എന്നിവയാണ്‌ സമീപത്തുള്ള മറ്റ് പട്ടണങ്ങൾ. 

## അവലംബങ്ങൾ
ജൂനിയസ് റിച്ചാർഡ് ജയെവർദ്ധനെ

ശ്രീലങ്കയിലാകെ *ജെ.ആർ*(JR) എന്ന ചുരുക്കപ്പേരിലറിയപ്പെടുന്ന **ജൂനിയസ് റിച്ചാർഡ് ജയെവർദ്ധനെ** (സെപ്റ്റംബർ 17 1906 – നവംബർ 1, 1996) ശ്രീലങ്കയുടെ ആദ്യത്തെ എക്സിക്യുട്ടീവ് പ്രസിഡണ്ടാണ്‌. 1978 മുതൽ 1989 വരെയാണ്‌ ഇദ്ദേഹം പ്രസിഡണ്ടായിരുന്നത്. ശ്രീലങ്കൻ ദേശീയപ്രസ്ഥാനത്തിന്റെ നായകനായിരുന്ന ഇദ്ദേഹം ശ്രീലങ്കക്ക് സ്വാതന്ത്ര്യം കിട്ടിയതിനു ശേഷം മന്ത്രിസഭകളിൽ നിരവധി സ്ഥാനങ്ങൾ വഹിച്ചിട്ടുണ്ട്. പുതുതായി സൃഷ്ടിച്ച എക്സിക്യുട്ടീവ് പ്രസിഡണ്ട് സ്ഥാനമേറ്റെടുക്കുന്നതിനു മുൻപ് 1977 മുതൽ 1978 വരെ ശ്രീലങ്കൻ പ്രധാനമന്ത്രിയായും ജയവർദ്ധനെ പ്രവർത്തിച്ചിട്ടുണ്ട്.

## അവലംബം

## പുറമെ നിന്നുള്ള കണ്ണികൾ
*  The JAYEWARDENE Ancestry
*  The WIJEWARDENA Ancestry
* Website of the Parliament of Sri Lanka 
* Official Website of United National Party (UNP) 
* J.R. Jayewardene Centre 
*   95th Birth Anniversary 
*   Remembering the most dominant Lankan political figure. by Padma Edirisinghe 
*  J.R. Jayewardene  by Ananda  Kannangara 
*   President JRJ and the Export Processing Zone   By K. Godage
*   Methek Kathawa  '''Divaina''' 
*   Methek Kathawa  '''Divaina''' 

വർഗ്ഗം:ശ്രീലങ്കൻ പ്രസിഡണ്ടുമാർ
വർഗ്ഗം:1906-ൽ ജനിച്ചവർ
കണിച്ചാർ

കണ്ണൂർ ജില്ലയിൽ ഇരിട്ടി താലൂക്കിലെ ഒരു ചെറിയ പട്ടണമാണ് **കണിച്ചാർ**.

## സ്ഥിതിവിവരക്കണക്കുകൾ
2001-ലെ കാനേഷുമാരി പ്രകാരം 16200 ആണ്‌ കണിച്ചാറിലെ ജനസംഖ്യ. ഇതിൽ 8038 പുരുഷന്മാരും 8162 സ്ത്രീകളും ഉൾപ്പെടുന്നു.
ഏലപ്പീടിക പ്രകൃതി രമണീയതയാൽ അനുഗ്രഹിക്കപ്പെട്ട ഒരു പ്രദേശമാണ്. കീഴ്ക്കാംതൂക്കായ മലകളും അരുവികളും നൂറുകണക്കിന് പക്ഷിമൃഗാദികളും നിറഞ്ഞ ഈ പ്രദേശം സമുദ്രനിരപ്പിൽ നിന്നും ഏകദേശം 670-970 മീറ്റർ ഉയരത്തിലാണ്. കണ്ണൂർ ജില്ലയുടെ മുഴുവൻ ഭാഗങ്ങളും അറബിക്കടലും ഇവിടെ നിന്നും വീക്ഷിക്കുവാൻ സാധിക്കും. മലബാർ കുടിയേറ്റത്തിന്റെ സിരാകേന്ദ്രമായ പേരാവൂരിൽ നിന്നും എട്ട് കിലോമീറ്റർ തെക്ക് കിഴക്കായി സ്ഥിതിചെയ്യുന്ന ഈ പ്രദേശത്തേക്ക് കുടിയേറ്റത്തിന്റെ ആദ്യ നാളുകളിൽ തന്നെ ജനവാസം തുടങ്ങിയതായി ചരിത്ര രേഖകൾ പറയുന്നു. തലശ്ശേരി-വയനാട് സംസ്ഥാന പാതയിൽ നിന്നും ഒരു കിലോമീറ്റർ മാറി വയനാട് ചുരത്തിന്റെ അടിവാരത്ത് സ്ഥിതിചെയ്യുന്ന ഈ പ്രദേശത്തിന്റെ ഭംഗി ആസ്വദിക്കുവാൻ വരുന്നവർ ധാരാളമാണ്.

വിശുദ്ധ സെബസ്ത്യാനോസിന്റെ നാമധേയത്തിൽ ഒരു ക്രൈസ്തവദേവാലയം ഇവിടെയുണ്ട്. ചരിത്രപ്രസിദ്ധമായ കൊട്ടിയൂർ ശിവക്ഷേത്രം, ആറളം സെൻട്രൽ സ്റ്റേറ്റ് ഫാം എന്നിവ ഇതിനടുത്താണ്. തൈലനിർമ്മാണത്തിനുപയോഗിക്കുന്ന കറുവ, തെരുവപ്പുൽ എന്നിവ ഇവിടെ ധാരാളമായി കൃഷിചെയ്യുന്നു. കൂടാതെ റബ്ബർ, കശുമാവ്, തെങ്ങ്, കവുങ്ങ്, കുരുമുളക്, വാഴ, ഇഞ്ചി എന്നിവയും ഇവിടുത്തെ പ്രധാന വിളകളാണ്. ഉയർന്ന പ്രദേശമായതുകൊണ്ട് വേനൽക്കാലത്തും ഇവിടുത്തെ അന്തരീക്ഷം വളരെ തണുപ്പ് നിറഞ്ഞതായിരിക്കും.

## അവലംബങ്ങൾ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
മുഴക്കുന്ന്

മിഴാവ്കുന്ന് എന്ന പദം ലോപിച്ചാണ് മുഴക്കുന്ന് എന്ന സ്ഥലനാമം ഉണ്ടായത് എന്നാണ് അറിയപ്പെടുന്നത്.
കേരളത്തിലെ കണ്ണൂർ ജില്ലയിലെ ഒരു ഗ്രാമപഞ്ചായത്താണ് മുഴക്കുന്ന്.

## സ്ഥിതിവിവരക്കണക്കുകൾ
2001-ലെ കാനേഷുമാരി പ്രകാരം 21117 ആണ്‌ മുഴക്കുന്നിന്റെ ജനസംഖ്യ. ഇതിൽ 10298 പുരുഷന്മാരും 10819 സ്ത്രീകളും ഉൾപ്പെടുന്നു.

## അവലംബങ്ങൾ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ

.
ചന്ദ്രോത്സവം (ചലച്ചിത്രം)

ദാമർ സിനിമാസിന്റെ ബാനറിൽ സന്തോഷ് ദാമോദരൻ നിർമ്മിച്ച് രഞ്ജിത്ത് സംവിധാനം നിർവ്വഹിച്ച മലയാളചലച്ചിത്രം ***ചന്ദ്രോത്സവം*** 2005-ൽ  സിനിമാ പ്രദർശനശാലകളിൽ എത്തി. ദാമർ ഫിലിംസ് പ്രേക്ഷകർക്ക് വിതരണം ചെയ്തിരിക്കുന്നു. മോഹൻലാൽ, മീന എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. സംവിധാനത്തിന് പുറമേ ചിത്രത്തിന്റെ രചന നിർവ്വഹിച്ചതും രഞ്ജിത്ത് ആണ്.

## അഭിനേതാക്കൾ
* മോഹൻലാൽ – ചിറയ്ക്കൽ ശ്രീഹരി
* രഞ്ജിത്ത് – രാമനുണ്ണി
* മുരളീ മേനോൻ – മേനോത്ത് ബാലചന്ദ്രൻ
* മീന – ഇന്ദുലേഖ
* കൊച്ചിൻ ഹനീഫ – ശ്രീധരൻ
* ജഗദീഷ് – കുട്ടിരാമൻ
* സായി കുമാർ – കരുണാകരൻ
* സ്ഫടികം ജോർജ്ജ് – സർക്കിൾ ഇൻസ്പെക്ടർ കുര്യൻ
* സംവൃത സുനിൽ – മാളവിക
* ജയകൃഷ്ണൻ – നവീൻ
* അഗസ്റ്റിൻ – ജോസ്
* ശ്രീരാമൻ – കുഞ്ഞൂട്ടി
* ഭീമൻ രഘു – പീതാംബരൻ
* വി. ദക്ഷിണാമൂർത്തി – ദേവനാരായണ സ്വാമി
* മണിയൻപിള്ള രാജു – സർക്കിൾ ഇൻസ്പെക്ടർ സുഗതൻ
* ഒടുവിൽ ഉണ്ണികൃഷ്ണൻ
* മീന ഗണീഷ് – രാമനുണ്ണിയുടെ അമ്മ
* സീനത്ത് – ശാന്ത
* ഖുശ്ബു – ഡോക്ടർ ദുർഗ്ഗ
* സന്തോഷ് – സഹദേവൻ

## സംഗീതം
ഗാനരചന ഗിരീഷ് പുത്തഞ്ചേരി. ഈ ചിത്രത്തിലെ ഗാനങ്ങൾക്ക് സംഗീതസംവിധാനം നിർവ്വഹിച്ചത് വിദ്യാസാഗർ 
; ഗാനങ്ങൾ
# മുറ്റത്തെത്തും തെന്നലേ – കെ. ജെ. യേശുദാസ്
# നിജദാസ വരദ – കെ. എസ്. ചിത്ര
# പൊന്മുളം തണ്ട് മൂളും – കെ. എസ്. ചിത്ര
# ചെമ്പട പട – എം. ജി. ശ്രീകുമാർ
# ശോബില്ലു – കെ. ജെ. യേശുദാസ്
# ആരാരും കാണാതെ – പി. ജയചന്ദ്രൻ
# ആരാരും കാണാതെ – സുജാത മോഹൻ‍
# ആരാരും കാണാതെ – പി. ജയചന്ദ്രൻ, സുജാത മോഹൻ‍

## അണിയറ പ്രവർത്തകർ
* ഛായാഗ്രഹണം: അഴകപ്പൻ 
* ചിത്രസം‌യോജനം: എൽ. ഭൂമിനാഥൻ 
* കല: സുരേഷ് കൊല്ലം 
* സംഘട്ടനം: ത്യാഗരാജൻ 
* ചമയം: ഡി. യു. ശങ്കർ 
* പ്രൊഡക്ഷൻ കണ്ട്രോളർ: ആന്റോ ജോസഫ്

## പുറത്തേക്കുള്ള കണ്ണികൾ

* 
* ''ചന്ദ്രോത്സവം''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രഞ്ജിത്ത് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:മോഹൻലാൽ- മീന ജോഡി
വർഗ്ഗം:അളഗപ്പൻ ക്യാമറ ചലിപ്പിച്ച ചലച്ചിത്രങ്ങൾ
ശിവാലയ ഓട്ടം

മകരം, കുംഭം എന്നീ മാസങ്ങളുടെ മധ്യത്തിൽ  ഹൈന്ദവരുടെ ആഘോഷമായ ശിവരാത്രിയോടനുബന്ധിച്ച് നടത്തപ്പെടുന്ന ഒരു ആചാരമാണ്‌ **ശിവാലയ ഓട്ടം** അഥവാ **ചാലയം ഓട്ടം**. ശിവരാത്രി നാളിൽ ദ്വാദശ രുദ്രന്മാരെ വണങ്ങുക എന്നതാണ്‌ ഈ ആചാരത്തിന്റെ സവിശേഷത. തമിഴ്നാട്ടിലെ കന്യാകുമാരി ജില്ലയിൽ വിളവൻ‌കോട്, കൽക്കുളം താലൂക്കുകളിലായുള്ള 12 ശിവക്ഷേത്രങ്ങളിൽ ഒരു രാത്രിയും ഒരു പകലും കൊണ്ട് നടത്തുന്ന ദർശനമാണിത്.

## ഐതിഹ്യം
മഹാഭാരത കഥയുമായി ബന്ധപ്പെട്ടാണ്‌ ശിവാലയഓട്ടത്തിനുപിന്നിലുള്ള ഐതിഹ്യം നിലനിൽക്കുന്നത്. ധർമ്മപുത്രൻ നടത്തിയ യാഗത്തിൽ പങ്കെടുക്കുവാൻ ശ്രീകൃഷ്ണന്റെ നിർദ്ദേശപ്രകാരം വ്യാഘ്രപാദമുനിയെ കൂട്ടിക്കൊണ്ടുവരുവാൻ ഭീമസേനൻ പോയി. കടുത്ത ശിവഭക്തനായ വ്യാഘ്രപാദൻ തന്റെ തപസ്സിളക്കിയ ഭീമനെ ആട്ടിപ്പായിച്ചു. ശ്രീകൃഷ്ണൻ നൽകിയ 12 രുദ്രാക്ഷങ്ങളുമായി ഭീമൻ വീണ്ടും തിരുമലയിൽ തപസ്സനുഷ്ഠിക്കുകയായിരുന്ന വ്യാഘ്രപാദനു സമീപമെത്തി. മുനി കോപിതനായി ഭീമനുനേരെ തിരിയുകയും ഭീമൻ പിന്തിരിഞ്ഞ്  *ഗോവിന്ദാ... ഗോപാലാ....... *എന്നു വിളിച്ച് ഓടൻ തുടങ്ങുകയും ചെയ്തു. മുനി ഭീമന്റെ സമീപമെത്തുമ്പോൾ ഭീമൻ അവിടെ ഒരു രുദ്രാക്ഷം നിക്ഷേപിക്കും. അപ്പോൾ അവിടെ ഒരു ശിവലിംഗം ഉയർന്നുവരികയും ചെയ്യും. മുനി അവിടെ പൂജ നടത്തുമ്പോൾ ഭീമൻ മുനിയെ വീണ്ടും യാഗത്തിനു പോകാൻ പ്രേരിപ്പിക്കാൻ ശ്രമിക്കും.  മുനി വീണ്ടും ഭീമന്റെ പുറകേ പോകുമ്പോൾ ഭീമൻ വീണ്ടും വീണ്ടും രുദ്രാക്ഷങ്ങൾ നിക്ഷേപിക്കുകയും ചെയ്യും. അങ്ങനെ 11 രുദ്രാക്ഷങ്ങളും നിക്ഷേപിക്കുകയും ശിവലിംഗങ്ങൾ ഉയർന്നു വരികയും ചെയ്തു. ഒടുവിൽ 12-ആമത്തെ രുദ്രാക്ഷം നിക്ഷേപിച്ച സ്ഥലത്ത് ശ്രീകൃഷ്ണൻ  പ്രത്യക്ഷപ്പെട്ട് വ്യാഘ്രപാദന്‌ ശിവനായും ഭീമന് വിഷ്ണുവായും ദർശനം നൽകുകയും ചെയ്തു. അങ്ങനെ ഇരുവർക്കും ശിവനും വിഷ്ണുവും ഒന്നെന്ന് വ്യകതമായി. അദ്ദേഹം പിന്നീട് ധർമ്മപുത്രന്റെ യാഗത്തിൽ പങ്കുകൊണ്ടു. ഭീമൻ രുദ്രാക്ഷം നിക്ഷേപിച്ചതിന്റെ ഫലമായി സ്ഥപിതമായ 12 ശിവക്ഷേത്രങ്ങളിലാണ്‌ ശിവാലയ ഓട്ടം നടക്കുന്നത്.

## ചരിത്രം
കന്യാകുമാരി ജില്ലയിൽ നൂറ്റാണ്ടുകൾക്ക് മുൻപ് നിലനിന്ന ശൈവ അനുഷ്ഠാനരീതികളുടെ പിന്തുടർച്ചയാണ്‌ ശിവാലയ ഓട്ടമെന്ന് ചരിത്രകാരന്മാർ അഭിപ്രായപ്പെടുന്നു.

## ക്ഷേത്രങ്ങൾ
തിരുമല, തിക്കുറുശ്ശി, തൃപ്പരപ്പ്, തിരുനന്ദിക്കര, പൊന്മന, പന്നിപ്പാകം, കൽക്കുളം, മേലാങ്കോട്, തിരുവിടയ്ക്കോട്, തിരുവിതാംകോട്, തൃപ്പന്നികോട്, തിരുനട്ടാലം എന്നിവയാണ്‌ 12 ശിവാലയ ക്ഷേത്രങ്ങൾ. 70 കിലോമീറ്റർ ചുറ്റളവിൽ സ്ഥിതിചെയ്യുന്ന ഈ ക്ഷേത്രങ്ങളിൽ കാൽനടയായി (ഇപ്പോഴും പതിനായിരക്കണക്കിന് ശിവഭക്തർ കാൽനടയായി ദർശനം നടത്തുന്നത് കാണാവുന്നതാണ്.).വാഹനങ്ങളിലാണ് ക്ഷേത്രങ്ങളിലേക്ക് വരുന്നത്. കൂടുതലും ഇരുചക്ര വാഹനങ്ങൾ. അനിയന്ത്രിതമായ തിരക്ക് കാരണം ഈ ക്ഷേത്രങ്ങൾക്ക് ഒരു കിലോമീറ്റർ ദൂരെ വാഹനങ്ങൾ തടയുന്നതിനാൽ അത്രയും ദൂരം ഭക്തർക്ക് നടക്കേണ്ടി വരും). ദർശനം നടത്തുന്നതാണ്‌ വഴിപാട്. ഒരാഴ്ച വ്രതം നോറ്റശേഷമാണ്‌ വഴിപാട് സമർപ്പിക്കുന്നത്.

## പ്രത്യേകതകൾ
ശിവരാത്രി ദിവസത്തിന്റെ തലേ ദിവസം വൈകുന്നേരം താമ്രപർണ്ണി നദിയിൽ കുളിച്ചശേഷം തിരുമല ക്ഷേത്രത്തിൽ നിന്നും ആരംഭിക്കുന്ന ഓട്ടം ശിവരാത്രി ദിവസം വൈകുന്നേരത്തോടു കൂടി തിരുനട്ടാലം ക്ഷേത്രത്തിൽ അവസാനിക്കുന്നു. കാവി വസ്ത്രം, തുളസിമാല എന്നിവ അണിഞ്ഞ് കൈകളിൽ വിശറിയും ഭസ്മ സഞ്ചിയും  കൊണ്ടാണ്‌ ഭക്തർ ഈ ദർശനം നടത്തുന്നത്. ശിവക്ഷേത്രങ്ങളിലേക്കാണ്‌ യാത്രയെങ്കിലും *ഗോവിന്ദാ....  ഗോപാലാ....* എന്നീ വൈഷ്ണവമന്ത്രങ്ങളാണ്‌ ഇവർ  ഉരുവിടുന്നത്. അതിനാൽ ഇവർ ഗോവിന്ദന്മാർ എന്ന പേരിലും  അറിയപ്പെടുന്നു.

## കുറിപ്പുകൾ
*

## അവലംബം
2010 ഇന്ത്യൻ പ്രീമിയർ ലീഗ്

**2010 [[ഇന്ത്യൻ പ്രീമിയർ ലീഗ്]]** അഥവാ **ഐ.പി.എൽ. 2010**, ബി.സി.സി.ഐ . 2007-ൽ സൃഷ്ടിച്ച ട്വെന്റി20 ക്രിക്കറ്റ് ലീഗായ ഇന്ത്യൻ പ്രീമിയർ ലീഗിന്റെ മൂന്നാമത്തെ സീസണാണ്.2010 മാർച്ച് 12 മുതൽ ഏപ്രിൽ 25 വരെ ഇന്ത്യയിലാണ് മത്സരങ്ങൾ നടന്നത്. ഇന്ത്യയിലങ്ങോളമിങ്ങോളമുള്ള 20 കോടി ജനങ്ങൾ ടെലിവിഷനിലൂടെ ഈ പരിപാടി വീക്ഷിക്കപ്പെടുമെന്നു കരുതുന്നു. യുട്യൂബിൽ തത്സമയം കാണാൻ സാധിക്കുന്ന ആദ്യത്തെ കായികമത്സരമായിരിക്കും ഇത്  . ഇതു കൂടാതെ അവസാനത്തെ നാലു മത്സരങ്ങൾ ഇന്ത്യയിലെ തീയേറ്ററുകളിൽ 3-ഡിയിൽ  തത്സമയം കാണിച്ചു.

2010 ഏപ്രിൽ 25-നു് നടന്ന നവി മുംബൈയിൽ നടന്ന കലാശക്കളിയിൽ മഹേന്ദ്ര സിംഗ് ധോണി നയിച്ച ചെന്നൈ സൂപ്പർ കിംഗ്സ് സച്ചിൻ ടെണ്ടുൽക്കർ നയിച്ച മുംബൈ ഇന്ത്യൻസിനെ 22 റൺസിനു പരാജയപ്പെടുത്തി ജേതാക്കളായി. ഏറ്റവും അധികം റൺസ് നേടുന്ന കളിക്കാരനുള്ള ഓറഞ്ച് ക്യാപ്പും, ടൂർണമെന്റിലെ മികച്ച കളിക്കാരനുമായി സച്ചിൻ ടെണ്ടുൽക്കറും, കൂടുതൽ വിക്കറ്റുകൾ നേടുന്ന കളിക്കാരനുള്ള ബഹുമതി ഡെക്കാൻ ചാർജേർസിന്റെ പ്രഗ്യാൻ ഓജയും നേടി.

## പുതിയ വേദികൾ
ഐ.പി.എല്ലിന്റെ മൂന്നാം പതിപ്പിൽ പുതിയ 5 വേദികൾ കൂടി ഉൾപ്പെടുത്തിയിട്ടുണ്ട് നാഗ്‌പൂർ, കട്ടക്, നവി മുംബൈ, അഹമ്മദാബാദ്,ധരംശാല എന്നിവയാണു പുതുതായി ഉൾപ്പെടുത്തിയ വേദികൾ. ഇതിൽ നാഗ്‌പൂർ, കട്ടക്, നവി മുംബൈ എന്നീ വേദികൾ ഡെക്കാൻ ചാർജേഴ്സിന്റെ ഹോം ഗ്രൗണ്ടാണ്‌. അഹമ്മദാബാദ് രാജസ്ഥാൻ റോയൽസിന്റെയും ധരംശാല കിങ്സ് X1 പഞ്ചാബിന്റെയും ഹോം ഗ്രൗണ്ടായിരിക്കും.



## ടീം മാറ്റങ്ങൾ

## ടീമുകളും പോയന്റ് നിലയും

:നോട്ട്: ജേതാക്കാളും, രണ്ടും, മൂന്നും സ്ഥാനം നേടിയ ടീമുകളും  2010 ചാമ്പ്യൻസ് ലീഗ് ട്വന്റി 20 മത്സരത്തിനു യോഗ്യത നേടും.

## ലീഗ് മത്സരങ്ങൾ

## മത്സരഫലങ്ങൾ
### ഗ്രൂപ്പ് ഘട്ടം

### നോക്കൗട്ട് ഘട്ടം

## മത്സരക്രമം

----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----

----

### നോക്കൗട്ട് മത്സരങ്ങൾ
#### സെമി ഫൈനലുകൾ

#### മൂന്നാം സ്ഥാനക്കാർക്കായുള്ള മത്സരം

#### ഫൈനൽ

## സ്ഥിതിവിവരക്കണക്കുകൾ
### ബാറ്റിംഗ്
#### കൂടുതൽ റൺസ്

:Full Table on Cricinfo

#### മികച്ച ബാറ്റിംഗ് സ്ട്രൈക്ക് നിരക്ക്
 Minimum 200 runs 

:Full Table on Cricinfo

### ബൗളിങ്ങ്
#### കൂടുതൽ വിക്കറ്റുകൾ

:Full Table on cricinfo
:**Note**: Average acts as a tie-breaker if players are level for most wickets.

#### മികച്ച എക്കോണമി
:Minimum 25 overs bowled.

:Full Economy Table on cricinfo

### മികച്ച കളിക്കാരനുള്ള പുരസ്കാരം നേടിയവർ
:Minimum 2.

## ഐ.പി.എൽ. അവാർഡുകൾ 2010

## അവലംബം

വർഗ്ഗം:2010
കടവൂർ (വിവക്ഷകൾ)

*കടവൂർ, കൊല്ലം - കൊല്ലം ജില്ലയിലെ കടവൂർ എന്ന സ്ഥലം
*കടവൂർ, എറണാകുളം - എറണാകുളം ജില്ലയിലെ കടവൂർ എന്ന സ്ഥലം
നീർ‌വാളം

ഭാരതത്തിൽ മിക്കവാറും എല്ലായിടത്തും വളരുന്ന ഔഷധമൂല്യമുള്ള ഒരു സസ്യമാണ്‌ **നീർ‌വാളം**. മഴ കൂടുതൽ ലഭിക്കുന്ന സംസ്ഥാനങ്ങളായ കേരളം, അസ്സം, ബംഗാൾ എന്നിവിടങ്ങളിൽ കാട്ടുചെടിയായും ഇത് കാണപ്പെടുന്നു. *യുഫോർബിയേസീ* (Euphorbiaceae) സസ്യകുടുംബത്തിൽ ഉൾപ്പെട്ട ഇതിന്റെ ശാസ്ത്രീയനാമം *ക്രോട്ടൺ ടിഗ്‌ലിയം* (Croton tiglium). എന്നാണറിയപ്പെടുന്നത്.

## പേരുകൾ
* സംസ്കൃതം - ജയപാല:, ദന്തിബീജ
* ഹിന്ദി - ജമൽഗോട്ട

## രസഗുണങ്ങൾ
* രസം - കടു, തിക്തം
* ഗുണം - ലഘു, രൂക്ഷം
* വീര്യം - ഉഷ്ണം

## ഘടന
6 മീറ്റർ വരെ പൊക്കത്തിൽ വളരുന്ന ഒരു നിത്യ ഹരിതവൃക്ഷമാണിത്. 5 മുതൽ 10 സെന്റീമീറ്റർ വരെ നീളവും 3-7 സെന്റീമീറ്റർ വരെ വീതിയുമുള്ള ഇലകളാണ്‌ ഇതിനുള്ളത്. ഇലകളുടെ അരികുകൾ പല്ലുകൾ പോലെയാണ്‌. നീളമുള്ള ഇലത്തണ്ടുകളിലായി ഇലകൾ ക്രമീകരിച്ചിരിക്കുനു. ഏകലിംഗപുഷ്പങ്ങളാണ്‌ ഈ സസ്യത്തിനുള്ളത്. ആൺ പൂക്കളും പെൺ പൂക്കളും ഒരേ സസ്യത്തിൽ തന്നെ കാണപ്പെടുന്നു. പൂക്കൾ ചെറുതും പച്ചയും മഞ്ഞയും കലർന്ന തവിട്ട് നിറത്തിലുള്ളവയായി കാണപ്പെടുന്നു. ഒരു പൂവിൽ 5 ബാഹ്യദളങ്ങളും 5 ദളങ്ങളും ഉണ്ട്. 15-20 വരെ കേസരങ്ങൾ കാണപ്പെടുന്നു. മൂന്ന് വരിപ്പുകൾ ഉള്ള ഉരുണ്ട കായ്കളാണ്‌ ഇതിനുള്ളത്. അവയ്ക്ക് മൂന്ന് സെന്റീമീറ്ററോളം നീളവും കാണപ്പെടുന്നു. 8 ഞരമ്പുകൾ കാണപ്പെടുന്ന വിത്ത് ഏകദേശം 1 സെന്റീമീറ്റർ വരെ വലിപ്പമുള്ളതുമാണ്‌.

വേര്‌, ഇല, വിത്ത് എന്നിവയാണ്‌ ഔഷധയോഗ്യമായ ഭാഗങ്ങൾ

വിത്തുകൾ ശുദ്ധിചെയ്യുന്നതിനായി തോട് കളഞ്ഞ് ഗോമൂത്രത്തിലിട്ട് വേവിച്ച് ഊറ്റി ഉണക്കിയെടുക്കുന്നു.

## അവലംബം


## ഇതും കാണുക
* ഔഷധസസ്യങ്ങളുടെ പട്ടിക

വർഗ്ഗം:ഔഷധസസ്യങ്ങൾ
വർഗ്ഗം:സസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:കേരളത്തിലെ സസ്യജാലം
പാച്ചോറ്റി

പശ്ചിമഘട്ടത്തിലും പൂർവ്വഘട്ടത്തിലും കാണപ്പെടുന്ന ഒരു ഔഷധ വൃക്ഷമാണ്‌ **പാച്ചോറ്റി**. *സിമ്പ്ലൊക്കോസ് കൊച്ചിൻ ചിനെൻസിസ്* (*Symplocos cochinchinensis*) എന്നാണ് ഇതിന്റെ ശാസ്ത്രീയനാമം. മലയോരപ്രദേശങ്ങളിൽ 10 മീറ്റർവരെ പൊക്കത്തിൽ ഇവ വളരുന്നു. ഇന്ത്യയ്ക്കു പുറമെ ഓസ്ട്രേലിയ, മ്യാന്മാർ, ചൈന, ഇന്തോനേഷ്യ, ജപ്പാൻ, മലേഷ്യ, ന്യൂ ഗിനിയ, ശ്രീലങ്ക, തായ്‌ലാന്റ്, ലാവോസ് എന്നീ രാജ്യങ്ങളിലും കാണപ്പെടുന്നു. പാച്ചോറ്റിയിൽ വെള്ള പാച്ചോറ്റി എന്നും ചുവന്ന പാച്ചോറ്റി എന്നും രണ്ടിനങ്ങളുണ്ട്. ഇതിൽ വെള്ള പാച്ചോറ്റി തൃക്കേട്ട നക്ഷത്രക്കാരുടെ വൃക്ഷമാണ്. വലിയ മരമായി വളരാറുണ്ടെങ്കിലും സാധാരണയായി ഇവ ഇടത്തരം വൃക്ഷമായാണ് വളരുന്നത്. 

## പേരുകൾ
* സംസ്കൃതം - ലോധ്ര:, തിൽ‌വാക, തില്വ:, ക്രമുക:
* ഹിന്ദി -  ഭോലിയ, സോദ്ധ
* ഹിന്ദി, ബംഗാളി, മറാത്തി, ഗുജറാത്തി - ലോധ്ര

## ഘടന
അനേകം ശാഖോപശാഖകളും തിങ്ങിനിറഞ്ഞ ഇലകളും ഉള്ള വൃക്ഷമാണിത്. അനായാസമായി ഉരിഞ്ഞെടുക്കാവുന്ന മരത്തൊലിക്ക് വെള്ള കലർന്ന പച്ചനിറം ഉണ്ടായിരിക്കും. ഉണങ്ങുമ്പോൾ തൊലി ഉണങ്ങി ചുരുളുന്നു. ശാഖാഗ്രത്തിലായി കൂട്ടമായുണ്ടാകുന്ന ഇലകൾ ഏകാന്തരക്രമത്തിൽ വിന്യസിച്ചിരിക്കുന്നു. ഇലകൾക്ക് 7.5 മുതൽ 15 സെന്റീമീറ്റർ വരെ നീളവും 5-7.5 സെന്റീമീറ്റർ വരെ വീതിയും ഉണ്ടായിരിക്കും.

ഡിസംബർ - മേയ് കാലയളവിലാണ് സസ്യം പുഷ്പിക്കുന്നത്. വെള്ള നിറത്തിലുള്ള പൂക്കൾ സുഗന്ധമുള്ളവയാണ്. ഒരു കുലയിൽ 10 മുതൽ 12 വരെ പൂക്കൾ കാണപ്പെടുന്നു. ഒറ്റ വിത്തുമായാണ് ഇവയുടെ ഫലം ഉണ്ടാകുന്നത്. നിലത്തു പതിക്കുന്ന വിത്തുകൾ അതിവേഗം നശിക്കുന്നതിനാൽ സ്വാഭാവിക പുനരുത്ഭവം വളരെ കുറവാണ്. അതിനാൽ വനത്തിൽ ഇവയുടെ സ്വാഭാവിക വളർച്ച വിരളമാണ്. ഈടും ഉറപ്പും കുറഞ്ഞ ഇവയുടെ തടിക്ക് വെള്ള നിറമാണ്.

## രസഗുണങ്ങൾ
* രസം - കഷായം
* ഗുണം - ലഘു, രൂക്ഷം
* വീര്യം - ശീതം
* വിപാകം - കടു

## ഔഷധ ഉപയോഗം
പാച്ചോറ്റിയുടെ തൊലിക്കും ഫലത്തിനും ഔഷധഗുണമുണ്ട്. മരപ്പട്ടയ്ക്കാണ് കൂടുതൽ ഔഷധഗുണമുള്ളത്.

## അവലംബം


## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/s/sympcola/sympcola_en.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:സിമ്പ്ലോക്കേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ഇല്ലി

കണിയാരം, കർമ്മരം, പട്ടിൽ, മുള എന്നെല്ലാമറിയപ്പെടുന്ന ഇല്ലി 24 മുതൽ 32 വർഷം വരെ ജീവിക്കുന്ന ഒരു സസ്യമാണ്. . 20 മുതൽ 35 മീറ്റർ വരെ ഉയരം വയ്ക്കും. നിറയെ മുള്ളുകളുള്ള ഇല്ലിയുടെ ഇല കാലിത്തീറ്റയായും ഇളംമുളകൾ ഭക്ഷണമായും ഉപയോഗിക്കുന്നു. പൂക്കുന്നതോടെ മുളങ്കൂട്ടങ്ങൾ നശിക്കുന്നു. **മുളയരി** എന്നറിയപ്പെടുന്ന മുളയുടെ വിത്തുകൾ ഭക്ഷ്യയോഗ്യമാണ്. മണ്ണൊലിപ്പിനെതിരെയും വനവൽക്കരണത്തിനും നട്ടുപിടിപ്പിക്കാൻ ഉത്തമമാണ് ഇല്ലി. കേരളത്തിൽ കുരുമുളക് വിളവെടുപ്പിനു മരത്തിൽ കയറാൻ ഉപയോഗിക്കുന്ന ഏണി ഉണ്ടാക്കാൻ ഇല്ലിയാണ് ഉപയോഗിക്കുന്നത്.

## അവലംബം

## പുറത്തേക്കുള്ള കണ്ണികൾ
* ചിത്രങ്ങളും വിവരങ്ങളും
* മറ്റുഭാഷകളിലെ പേരുകളും ചിത്രങ്ങളും
* കൂടുതൽ വിവരങ്ങൾ 
* വനവൽക്കരണത്തിന് ഇല്ലി ഉപയോഗിക്കുന്നതിനെപ്പറ്റിയുള്ള പഠനം

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
ഗൂഗിൾ ബസ്സ്

ഗൂഗിൾ ജിമെയിലിൽ ഉൾക്കൊള്ളിക്കുന്നതിനായി നിർമ്മിച്ചിരിക്കുന്ന ഒരു സോഷ്യൽ ഇന്റഗ്രേഷൻ ടൂൾ ആണ്‌ **ഗൂഗിൾ ബസ്സ്** . 
## ചരിത്രം
2010 ഫെബ്രുവരി 9-ന്‌ ഗൂഗിളിന്റെ മൗണ്ടൻ വ്യൂവിലുള്ള ആസ്ഥാനത്ത് വിളിച്ചു ചേർത്ത ഒരു പത്രസമ്മേളനത്തിലാണു ഗൂഗിൾ ബസ്സിനെക്കുറിച്ചുള്ള വിവരങ്ങൾ ഔദ്യോഗികമായി പ്രഖ്യാപിച്ചത്. അന്നു തന്നെ 11.00 മണിക്കു അതു പുറത്തിറക്കുകയും ചെയ്തു .

2011 ഒക്ടോബർ 14-നു് ഗൂഗ്‌ൾ ബസ്സ് സർവ്വീസ് ഏതാനും മാസങ്ങൾക്കുള്ളിൽ അവസാനിപ്പിക്കുമെന്ന് ഗൂഗ്‌ൾ വ്യക്തമാക്കി.ഡിസംബർ 15 , 2011 ന് ഗൂഗ്‌ൾ ബസ്സ് സർവ്വീസ് അവസാനിപ്പിച്ചു.

## അവലംബം

## പുറമെ നിന്നുള്ള കണ്ണികൾ
*ഔദ്യോഗിക താൾ

വർഗ്ഗം:ജിമെയിൽ
വർഗ്ഗം:ഗൂഗിൾ സേവനങ്ങൾ
പല്ലുവേദനച്ചെടി

കേരളത്തിൽ വയലുകളിലും ചതുപ്പ് പ്രദേശങ്ങളിലും കണ്ടുവരുന്ന ഔഷധയോഗ്യമായ സസ്യമാണ്‌ **പല്ലുവേദനച്ചെടി**. 
ഇതിന്റെ ശാസ്ത്രീയനാമം *Acmella oleracea* എന്നാണ്‌. ഇതിന്‌ **അക്രാവ്**, **അക്കിക്കറുക**എന്നും നാടൻ പേരുകളുണ്ട്. കമ്മലിന്റേയും മൂക്കുത്തിയുടേയും ആകൃതിയോട് സാമ്യമുള്ളതിനാൽ ഈ ചെടി **കമ്മൽച്ചെടി**, **മുക്കുത്തിച്ചെടി** എന്നും വിളിക്കപ്പെടുന്നു. അക്മെല്ല ഒലറേസിയയിൽ നിന്ന് വേർതിരിച്ചെടുത്ത ഫാറ്റി ആസിഡ് അമൈഡാണ് സ്പിലാന്തോൾ. ചെടിയുടെ ലോക്കൽ അനസ്തെറ്റിക് ഗുണങ്ങൾക്ക് ഇത് കാരണമാകുമെന്ന് വിശ്വസിക്കപ്പെടുന്നു. അതിനാൽ ഇതിനെ സ്പൈലന്തസ് പ്ലാന്റ് *Spilanthes acmella* (Toothache Plant, Paracress) എന്നും വിളിക്കുന്നു.

പല്ലുവേദന വരുമ്പോൾ ഇതിന്റെ പൂവെടുത്ത് ചവച്ചുപിടിച്ചാൽ വേദനയ്ക്ക് ശമനം ലഭിക്കുന്നതുകൊണ്ടാണിതിനെ പല്ലുവേദനചെടിയെന്ന് വിളിക്കുന്നത്. ഇതിന്റെ പൂവ് നാക്കിൽ വെച്ചിരുന്നാൽ ചെറിയ തരിപ്പും അനുഭവപ്പെടാറുണ്ട്.

## പേരുകൾ
* സംസ്കൃതം - സുപ്തിചന്ദ:, ദന്തുരി:, ദന്തസുലഗ്ന:

## രസഗുണങ്ങൾ
* രസം - കടു, അമ്‌ളം
* ഗുണം - തീക്ഷ്ണം, രൂക്ഷം, തീക്ഷ്ണം
* വീര്യം -  ഉഷ്ണം

## ഘടന
40 സെന്റീമീറ്റർ വരെ പൊക്കത്തിൽ വളരുന്ന ഒരു ഏകവർഷി സസ്യമാണിത്. കനം കുറഞ്ഞതും തവിട്ടു നിറമുള്ളതുമാണ്‌ തണ്ടുകൾ. ഇലകൾ സമ്മുഖമായി വിന്യസിച്ചിരിക്കുന്നു. പൂക്കൾക്ക് കടും മഞ്ഞ നിറവും മധ്യഭാഗം ഉയർന്നതുമാണ്‌.

## ചിത്രശാല


File:Acmella_Oleracea_-_പല്ലുവേദനച്ചെടി.JPG|കമ്മൽപ്പൂവ്
File:Acmella_Oleracea_-_പല്ലുവേദനചെടി_01.JPG|പല്ലുവേദനചെടി
File:Acmella_Oleracea_-_പല്ലുവേദനചെടി_02.JPG|പല്ലുവേദനചെടി പൂവ് 
File:Acmella_Oleracea_-_പല്ലുവേദനചെടി_03.JPG|പല്ലുവേദനചെടി
File:Acmella_Oleracea_-_പല്ലുവേദനചെടി_04.JPG|പല്ലുവേദനചെടി
പ്രമാണം:പല്ലുവേദനചെടി.jpg|പല്ലുവേദനചെടിയുടെ പൂവ്


## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:ആസ്റ്റ്രേസീ
വർഗ്ഗം:ബ്രസീലിലെ സസ്യങ്ങൾ
വർഗ്ഗം:ഇലക്കറികൾ
വർഗ്ഗം:കേരളത്തിലെ സസ്യജാലം
കെ.എൻ. രാജ്

ഇന്ത്യയിലെ ഒരു സാമ്പത്തിക ശാസ്ത്രജ്ഞനായിരുന്നു **കെ.എൻ . രാജ്** (മേയ് 13 1924 - ഫെബ്രുവരി 10 2010). ഇന്ത്യയുടെ ആദ്യപഞ്ചവത്സരപദ്ധതിയുടെ ആമുഖക്കുറിപ്പ് എഴുതിയത് ഇദ്ദേഹമായിരുന്നു. 2000 ൽ രാജ്യം അദ്ദേഹത്തെ പത്മവിഭൂഷൺ നൽകി ആദരിച്ചു.
## ജീവിതരേഖ
1924 മേയ് 13-ന്‌ തൃശൂർ ജില്ലയിലാണ് രാജ് ജനിച്ചത്. മദ്രാസ് സർവകലാശാലയിൽ നിന്ന് 1944-ൽ ബി. എ. ഓണേഴ്‌സും, 1947-ൽ ലണ്ടൻ സ്‌കൂൾ ഓഫ് ഇക്കണോമിക്‌സിൽ നിന്ന് പി. എച്ച്. ഡി. ബിരുദവും നേടി. 1950-ൽ ഒന്നാം ധനകാര്യ കമ്മിഷൻ രൂപവത്കരിച്ചപ്പോൾ അതിൽ അംഗമായി. 18 വർഷക്കാലം ഡൽഹി സർവകലാശാലയിൽ പ്രൊഫസറായിരുന്നു.1969 മുതൽ 1970 വരെ ഡൽഹി സർ‌വ്വകലാശാലയുടെ വൈസ്ചാൻസലറായി പ്രവർത്തിച്ചു. ഡൽഹി സ്‌കൂൾ ഓഫ് എക്കണോമിക്‌സിന്റെ സ്ഥാപകരിലൊരാളായിരുന്നു.

1971-ൽ കേരളത്തിലേക്ക് മടങ്ങിയതിനുശേഷം സെന്റർ ഫോർ ഡെവലപ്‌മെന്റ് സ്റ്റഡീസിന് രൂപം കൊടുക്കുകയും അതിന്റെ സ്ഥാപക മേധാവിയായി തുടരുകയും ചെയ്തു. സി.ഡി.എസ്സിന്റെ ആദ്യകാലങ്ങളിൽ അദ്ദേഹവും സഹപ്രവർത്തകരും ചേർന്ന് ഐക്യരാഷ്ട്രസഭയ്ക്ക് വേണ്ടി നടത്തിയ ഗവേഷണങ്ങൾ 1976-ൽ പ്രബന്ധമായി പ്രസിദ്ധീകരിച്ചിട്ടുണ്ട്.  പിന്നീട്  *[[കേരള മോഡൽ]]* സാമ്പത്തിക വികസനത്തിന് ഇത് സഹായകരമായി. 

ആദ്യത്തെ പഞ്ചവത്സരപദ്ധതിക്ക് ആമുഖക്കുറിപ്പെഴുതിയപ്പോൾ രാജിനു 26 വയസ്സു മാത്രമായിരുന്നു പ്രായം. ജവഹർലാൽ നെഹ്റുവിന്റെ മുതൽ നരസിംഹറാവു വരെയുള്ള മന്ത്രിസഭകളിൽ പ്രത്യേക സാമ്പത്തിക ഉപദേഷ്ടാവായി പ്രവർത്തിച്ചിട്ടുണ്ട്. 

2010 ഫെബ്രുവരി 10-ന്‌ വൈകീട്ട് മൂന്നു മണിക്ക് തിരുവനന്തപുരത്തെ സ്വകാര്യ ആശുപത്രിയിൽ വെച്ചു അന്തരിച്ചു. തിരുവനനന്തപുരം മെഡിക്കൽ കോളേജിലെ ഡോക്ടറായിരുന്ന സരസ്വതി ഭാര്യയാണ്‌. ഗോപാൽ ,ദിനേശ് എന്നിവർ മക്കൾ..

## അവലംബം


വർഗ്ഗം:1924-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:മേയ് 13-ന് ജനിച്ചവർ
വർഗ്ഗം:ഫെബ്രുവരി 10-ന് മരിച്ചവർ

വർഗ്ഗം:ധനതത്വശാസ്ത്രജ്ഞർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:ഡെൽഹി സർവ്വകലാശാലാ അദ്ധ്യാപകർ
ഇന്ത്യൻ ശാസ്ത്രജ്ഞരുടെ പട്ടിക

വിവിധ ശാസ്ത്രമേഖലകളിൽ പ്രാഗല്ഭ്യം തെളിയിച്ച ഇന്ത്യയിലെ ശാസ്ത്രജ്ഞന്മാരുടെ പട്ടികയാണിത്. 

## അവലംബം
ബി.ടി. വിള

കീടങ്ങളെ സ്വയം തുരത്തുവാൻ ശേഷിയുള്ള ജീനുകൾ കോശങ്ങളിൽ നിക്ഷേപിക്കപ്പെട്ട തരം വിളകളാണ് ബി.ടി വിളകൾ എന്നറിയപ്പെടുന്നത്. ബാസില്ലസ് തുറിൻ‌ജിയൻസിസ്  എന്ന ബാക്ടീരിയയുടെ ജീൻ നിക്ഷേപിക്കപ്പെട്ടിട്ടുള്ള വിളകളാണിവ. ജനിതക പരിവർത്തനത്തിലൂടെയാണ് ഇത് സാദ്ധ്യമാവുക

## പ്രത്യേകതകൾ
മണ്ണിൽ കാണപ്പെടുന്ന ബാസില്ലസ് തുറിൻ‌ജയെൻസിസ് എന്നയിനം ബാക്ടീരിയയുടെ പേരിന്റെ ആദ്യാക്ഷരങ്ങളാണ് ബി.ടി. ഇത്തരം  ബാക്ടീരിയകൾ  പ്രത്യേകതരം പ്രോട്ടീൻ ഉണ്ടാക്കുന്നു. **ക്രൈ പ്രോട്ടീൻ** അഥവാ ക്രിസ്റ്റൽ പ്രോട്ടീൻ എന്നറിയപ്പെടുന്ന ഈ പ്രോട്ടീൻ കീടങ്ങൾക്കുള്ളിൽ കടന്ന് അവയുടെ ദഹന വ്യവസ്ഥ തകരാറിലാക്കുന്നു. ഇങ്ങനെ കീടങ്ങൾ നശിക്കുന്നു. ഈച്ചകൾ, വണ്ട്, മുഞ്ഞ, പുഴു, ശലഭം തുടങ്ങിയ കീടങ്ങളെ നശിപ്പിക്കാൻ കഴിവുള്ള 100 - ൽ അധികം ജീനുകളെ ഈ ബക്ടീരിയയിൽ നിന്നും കണ്ടെത്തിയിട്ടുണ്ട്.  

ബാക്ടീരിയയിൽ നിന്നും ജൈവ സാങ്കേതിക വിദ്യ ഉപയോഗിച്ച് വേർ‌തിരിച്ച്, ചെടികളുടെ ക്രൊമസോമുകളിൽ യോജിപ്പിച്ചാണ് ബി.ടി. വിളകൾ സൃഷ്ടിച്ചിരിക്കുന്നത്. ഇങ്ങനെ സൃഷ്ടിക്കപ്പെട്ട വിളകളിൽ കീടങ്ങൾ ആക്രമണം നടത്തുമ്പോൾ അവയുടെ ദഹനാവയവങ്ങളിൽ എത്തുന്ന ജീനുകൾ തരിരൂപത്തിലുള്ള പ്രോട്ടീനുകൾ ഉത്പാദിപ്പിക്കുകയും ആന്തരികമുറിവുകൾ ഉണ്ടാക്കി കീടങ്ങളെ നശിപ്പിക്കുകയും ചെയ്യുന്നു. അങ്ങനെ കീടങ്ങളെ പ്രതിരോധിക്കാനുള്ള കഴിവ് ചെടികൾക്ക് ഉണ്ടാകുകയും ചെയ്യുന്നു. ചെടികൾ സ്വയമേ ഉണ്ടാക്കുന്നതിനാൽ കീടനാശിനിയുടെ ഉപയോഗം കുറയ്ക്കാനും ഗണ്യമായ തോതിൽ കൃഷിചെലവ് കുറയ്ക്കുവനും സാധിക്കുന്നു.

## ബി.ടി ബാക്ടീരിയയെക്കുറിച്ച് അൽപം
1901ൽ ആണ് ബി.ടി ബാക്ടീരിയയെ കണ്ടെത്തിയത്.ജാപ്പനീസ് ശാസ്ത്രജ്ഞനായ ഷിജേതാനേ ഇഷിവാതരിയാണ് ഈ നേട്ടത്തിനു പിന്നിൽ. പത്തുവർഷങ്ങൾക്കു ശേഷം ജർമ്മൻ ശാസ്ത്രജ്ഞനായ ഏണസ്റ്റ് ബർലിനർ ബി.ടി യെക്കുറിച്ച് കൂടുതൽ മനസ്സിലാക്കി.ഒരു പ്രത്യേകതരം ശലഭപ്പുഴുക്കളിൽ കണ്ടുവരുന്ന രോഗത്തിനു കാരണമാകുന്നത് ബി.ടി ബാക്ടീരിയയാണെന്ന് ബെർലിനർ കണ്ടെത്തി.ബി.ടി ബാക്ടീരിയ  **ക്രൈ പ്രോട്ടീൻ** ഉൽപാദിപ്പിക്കുന്നതായി കണ്ടെത്തിയത് 1976 ആണ്.**ക്രൈ പ്രോട്ടീനുകൾക്ക്** വിഷശക്തി ഉണ്ടെന്നും ഇവയ്ക്ക് കീടങ്ങളെ നശിപ്പിക്കുവാനുള്ള കഴിവുണ്ടെന്നും കണ്ടെത്തിയത് ഇവയെ കീടനാശിനി യായി ഉപയോഗിക്കുന്നതിന് കാരണമായി.

## പ്രതിവാദഗതികൾ
ബിടി ജീൻ ഉദ്പാദിപ്പിക്കുന്ന വിഷവസ്തു മനുഷ്യന്‌ ഹാനികരമായി ഭവിക്കുമോ എന്നുള്ളതാണ്‌ ഈ കണ്ടുപിടിത്തത്തെക്കുറിച്ചുള്ള ആശങ്ക.
ജീനുകൾ പരാഗണം മൂലം നാടൻ ഇനങ്ങളിൽ എത്തിയാൽ ജൈവ സമ്പത്തിനെ ബാധിക്കുമെന്ന് കരുതപ്പെടുന്നു. കൂടാതെ പുതിയതരം കീടബാധകൾക്കെതിരെ വീണ്ടും കീടനാശിനിയുടെ പ്രയോഗം വേണ്ടിവരും എന്നും വാദങ്ങൾ ഉണ്ട്. കൂടാതെ ചെടികളിൽ ബി.ടി. ജീനുകളുടെ സ്ഥിര സാന്നിധ്യം, അവയ്ക്കെതിരെ കീടങ്ങൾ പ്രതിരോധശേഷി ആർജ്ജിക്കുന്നത് ത്വരിതപ്പെടുത്തും എന്നൊരു വാദവും ഉണ്ട്.
ബി.ടി. വിത്തുകൾക്കുണ്ടെന്ന് അവകാശപ്പെടുന്ന പല ഗുണങ്ങളും പ്രയോഗത്തിൽ വരുന്നില്ല എന്നും വാദങ്ങളുണ്ട്.

## വാർത്തയിൽ
ജനിതകമാറ്റം വരുത്തിയ വഴുതനയുടെ (ബി.ടി വഴുതന) വാണിജ്യാടിസ്ഥാനത്തിലുള്ള ഉദ്പാദനം കേന്ദ്രസർക്കാർ നിരോധിച്ചത് ബിടി വിളകളെ വാർത്തയിലേക്കു കൊണ്ടുവന്നിട്ടുണ്ട്.

## അവലംബം
മിസ് കേരള മത്സ്യം

കേരളത്തിൽ പശ്ചിമഘട്ട മേഖലയിൽ കാണപ്പെടുന്ന ഒരു പുഴ മത്സ്യമാണ് **മിസ് കേരള** അഥവാ **ചെങ്കണിയാൻ**. *പുണ്ട്യസ് ഡെനിസോണി* (*Puntius denisonii*) എന്നാണ് ഇതിന്റെ ശാസ്ത്രീയ നാമം. ഇത് *സഹ്യാദ്രിയ ഡെനിസോണി* (*Sahyadria denisonii*) എന്നു പുനർനാമകരണം ചെയ്യണമെന്ന് നിർദ്ദേശമുയർന്നിട്ടുണ്ട്.. ചെങ്കണഞ്ഞോൻ എന്ന പ്രാദേശിക നാമത്തിലും, *ഡെനിസൺ ബാർബ്, റെഡ് ലൈൻ ടോർപിഡോ ബാർബ്* എന്നീ പേരുകളിലും ഇത് അറിയപ്പെടുന്നു. അലങ്കാരമത്സ്യമെന്ന നിലയിൽ പേരെടുത്ത മിസ് കേരളയെ, വംശനാശ ഭീഷണിനേരിടുന്നതിനാൽ രാഷ്ട്രാന്തര ജൈവസംരക്ഷണസംഘത്തിന്റെ ചെമ്പട്ടികയിൽ ഉൾപ്പെടുത്തിയിട്ടുണ്ട്. വളപട്ടണം പുഴയുടെ പോഷകനദിയായ ചീങ്കണ്ണിപ്പുഴ, അച്ചൻ‌കോവിലാർ, ചാലിയാർ എന്നിവകളിലും മുണ്ടക്കയത്തിനടുത്തുമായി നാല് ആവാസകേന്ദ്രങ്ങളിലാണ് ഇവ കാണപ്പെടുന്നത്.

പതിനഞ്ചു സെന്റിമീറ്ററോളം നീളമുള്ള ഉടലിന്റെ പാർശ്വഭാഗത്ത്, മദ്ധ്യത്തിൽ നിന്ന് കണ്ണോളമെത്തുന്ന ചുവന്ന രേഖയുള്ളതിനാൽ അത്യാകർഷകമായിരിക്കുന്ന "മിസ് കേരള" അലങ്കാര മത്സ്യ വിപണിയിൽ ഒന്നിന് 1500 രൂപയോളം വിലമതിക്കപ്പെടുന്നതായി പറയപ്പെടുന്നു. വ്യാപകമായ കയറ്റുമതിമൂലം വംശനാശഭീഷണിയിലായതിനെ തുടർന്നാണ് ആ അവസ്ഥയിലായ ജീവിവർഗ്ഗങ്ങളുടെ ചെമ്പട്ടികയിൽ ഇതിനെ ഉൾപ്പെടുത്തിയത്.

പ്രകൃതിദത്തമായ ആവാസസ്ഥാനങ്ങൾക്കു വെളിയിൽ ഇതിന്റെ പ്രേരിതപ്രജനനത്തിനുള്ള ശ്രമങ്ങൾ ഭാഗികവിജയം മാത്രം കൈവരിച്ചതായി പറയപ്പെടുന്നു.

## പേരിനു പിന്നിൽ
1865 ൽ മുണ്ടക്കയത്തുനിന്ന് ഫാദർ ഹെൻട്രി ബേക്കർ ശേഖരിച്ച ഈ മത്സ്യയിനത്തിന്, ഡോ.ഫ്രാൻസിസ് ഡെ എന്ന ജന്തുശാസ്ത്രജ്ഞനാണ് മദ്രാസ് ഗവർണറും പ്രകൃതിസ്നേഹിയുമായിരുന്ന ഡെനീസനോടുള്ള ബഹുമാനാർഥം 'ലേബിയോ ഡെനിസോണി' എന്ന് പേരിട്ടത്. 'പുന്റിയസ്', 'ബാർബസ്' തുടങ്ങി പല ജീനസുകളിലായി ഈ മത്സ്യം ശാസ്ത്രലോകത്ത് അറിയപ്പെട്ടു. 

## അവലംബം


## പുറത്തേക്കുള്ള കണ്ണികൾ

വർഗ്ഗം:അലങ്കാരമത്സ്യങ്ങൾ
വർഗ്ഗം:പരലുകൾ
വർഗ്ഗം:കേരളത്തിലെ മത്സ്യങ്ങൾ
ഗുരു ദത്ത്

ഇന്ത്യയിലെ ഒരു ചലച്ചിത്രനടനും സംവിധായകനും നിർമാതാവുമായിരുന്നു **ഗുരു ദത്ത്**. നവസിനിമയുടെ സന്ദേശവും വ്യാപാരസിനിമയുടെ സൗന്ദര്യവും ഒത്തുചേർന്ന ഏതാനും ചിത്രങ്ങൾക്ക് രൂപം നല്കി.

## ജീവിതരേഖ
ബാംഗളൂരിൽ ജനിച്ചു.വിദ്യാഭ്യാസം കൽക്കട്ടയിൽ.
ഉദയശങ്കറുടെ ഡാൻസ് അക്കാദമിയിൽ (അൽമേറ) നൃത്താഭ്യസനം നടത്തി (1942-44). 1944-ൽ പ്രഭാത് സ്റ്റുഡിയോയിൽ ചേരുന്നതിനുമുമ്പ് കൽക്കട്ടയിൽ ടെലഫോൺ ഓപ്പറേറ്ററായി പ്രവർത്തിച്ചു.`പ്രഭാതി'ൽ നടൻ,നൃത്തസംവിധായകൻ, അസി. ഡയറക്ടർ എന്നീ നിലകളിൽ ജോലി ചെയ്തു. 1946-ൽ ദേവാനന്ദിനെ കണ്ടുമുട്ടി. 1952-ൽ നവകേതന്റെ ബാസി എന്ന ചിത്രത്തിൽ ആദ്യമായി അഭിനയിച്ചു. 1956-ൽ സി.ഐ.ഡി.എന്ന ചിത്രത്തിൽ വഹീദാറഹ്മാനെ സിനിമാരംഗത്ത് അവതരിപ്പിച്ചു. ഇന്ത്യയിലെ ആദ്യത്തെ സിനിമാസ്‌കോപ്പ് ചിത്രം കാഗസ് കാ ഫൂൽ നിർമിച്ചു. ആ ചിത്രം വിപണിയിൽ പരാജയപ്പെട്ടു. പിന്നീട് സംവിധാന രംഗത്തുനിന്നു പിന്മാറിയെങ്കിലും നടൻ, നിർമാതാവ് എന്നീ നിലകളിൽ പ്രവർത്തനം തുടർന്നു. ആത്മഹത്യയിലൂടെയായിരുന്നു ഈ പ്രതിഭാധനന്റെ അന്ത്യം. അവസാനചിത്രമായ ബഗാരേം ഫിർ ആയേഗി മരണാനന്തരമാണ് പൂർത്തിയാക്കപ്പെട്ടത് (1966 ൽ). കെ.അസീഫിന്റെ ലവ് ആൻഡ് ഗോഡ് ആണ് പൂർത്തിയാകാതിരുന്ന മറ്റൊരു ചിത്രം. ഈ ചിത്രം 1986 ൽ റിലീസ് ചെയ്യപ്പെട്ടു. പൂർണമായും പുനർനിർമ്മിക്കപ്പെട്ട നിലയിൽ.

## മറ്റ് പ്രധാനചിത്രങ്ങൾ
പ്യാസ, കാഗസ് കാ ഫൂൽ, ചൗദഹ് വിൻ കാ ചാങ്, സാഹിബ് ബീബി ഔർ ഗുലാം.
## അവലംബം

വർഗ്ഗം:1925-ൽ ജനിച്ചവർ
വർഗ്ഗം:1964-ൽ മരിച്ചവർ
വർഗ്ഗം:ജൂലൈ 9-ന് ജനിച്ചവർ
വർഗ്ഗം:ഒക്ടോബർ 10-ന് മരിച്ചവർ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:ഇന്ത്യൻ ചലച്ചിത്രസംവിധായകർ
വർഗ്ഗം:ഇന്ത്യൻ ചലച്ചിത്രനിർമ്മാതാക്കൾ
അനുഷ്ഠാനകല

ദൈവാരാധനയുമായി ബന്ധപ്പെട്ട കർമ്മങ്ങൾ നിർവഹിക്കാനുള്ള വിധികൾ, ചടങ്ങുകൾ, അനുഷ്ഠാനമുറകൾ എന്നിവയുടെ ഭാഗമായി മനുഷ്യസമൂഹം താളം നൃത്തം സംഗീതം ചിത്രകല തുടങ്ങിയവ കൂടി ഉപയോഗിക്കാൻ തുടങ്ങിയതോടെ രൂപം കൊണ്ട ദൃശ്യ-ശ്രാവ്യാവിഷ്കാരങ്ങളെയാണു **അനുഷ്ഠാന രൂപങ്ങൾ** എന്ന പേരുകൊണ്ടർഥമാക്കുന്നത്.  കേവലം വിനോദം മാത്രം മുൻനിർത്തിയല്ലാതെ ആരാധനാക്രമങ്ങളുടെ ഭാഗമായി ഓരോ ആചാരങ്ങൾ കലാപരതയോടെ അനുഷ്ഠിക്കുമ്പോഴാണ്‌ അവ അനുഷ്ഠാന രൂപങ്ങളായിത്തീരുന്നത്. ദൈവാരാധന, അനുഗ്രഹ ലബ്ദി, ദോഷങ്ങളിൽ നിന്ന് രക്ഷ, സന്താനലാഭം, രോഗശാന്തി, സമ്പൽസമൃദ്ധി, ബാധോച്ചാടനം എന്നിങ്ങനെ വിവിധ ആവശ്യങ്ങൾക്കായി നടത്തി കൊണ്ട് പോകുന്നവയാണ് ഈ അനുഷ്ഠാനങ്ങളിൽ ഭൂരിഭാഗവും. സാമൂഹ്യാചാരങ്ങളോടോ മതപരമായ ചടങ്ങുകളോടോ ബന്ധപ്പെടുത്തി അനുഷ്ഠിക്കുന്ന എല്ലാ അനുഷ്ഠാന രൂപങ്ങളെയും അനുഷ്ഠാനകർമ്മങ്ങളുടെ പരിധിയിൽപെടുത്തുന്നു.

കുംഭകുടം, കൂടിയാട്ടം, തെയ്യാട്ടം, അയ്യപ്പൻ പാട്ട് തുടങ്ങി അനുഷ്ഠാനളുടെ നിര നീണ്ടുപോകുന്നു.

കേരളീയ അനുഷ്ഠാനങ്ങൾ മതപരം അർദ്ധമതപരം എന്നിങ്ങനെ തരം തിരിക്കപ്പെട്ടിട്ടുണ്ട്.

## കേരളത്തിലെ അനുഷ്ഠാന രൂപങ്ങൾ
*തെയ്യം
*തിറയാട്ടം
*തോറ്റം പാട്ട്
*പടയണി 
*സർപ്പം പാട്ട്
*അയ്യപ്പൻ തീയാട്ട്
*കളമെഴുത്തും പാട്ടും
*കെട്ടുകാഴ്ച
*ഓണപ്പൊട്ടൻ
*അയ്യപ്പൻ പാട്ട്
*അയ്യപ്പൻ വിളക്ക്
*പാന
*പാലുംവെള്ളരി
*ചാക്യാർ കൂത്ത്
*തോല്പ്പാവക്കൂത്ത്
*മുടിയേറ്റ്
*പൂതനും തിറയും
*സോപാനസംഗീതം
*പൂരങ്ങൾ
*പാഠകം
*കളം പാട്ട്
*കുത്തിയോട്ടം
*പടയണി
* പുലിക്കളി

## അവലംബം
ഫോക്കസ് ദൂരം

ചട്ടം|വലത്ത്‌|ഉത്തലകാചം(കോൺവെക്സ് ലെൻസ്),അവതലകാചം(കോൺകേവ് ലെൻസ്),ഉത്തലദർപ്പണം,അവതല ദർപ്പണം, എന്നിവയുടെ ഫോക്കസ്സ് ദൂരവും (''f'') ഫോക്കസ്സ്  ബിന്ദുവും '''F'''.
ചില പ്രകാശിക ഉപകരണങ്ങൾ (ഉത്തല ലെൻസ്, അവതല ലെൻസ്, ഉത്തലദർപ്പണം, അവതലദർപ്പണം എന്നിവ) പ്രകാശത്തെ ഒരു ബിന്ദുവിലേക്ക് കേന്ദ്രീകരിക്കുന്നു. ഈ ബിന്ദുവും പ്രകാശിക ഉപകരണത്തിന്റെ കേന്ദ്രബിന്ദുവും തമ്മിലുള്ള അകലമാണ് **ഫോക്കസ് ദൂരം**.

ഫോക്കസ് ദൂരം കണ്ടെത്തുന്നതിനുള്ള സൂത്രവാക്യം
:1/f=1/u+1/v
* f   - ഫോക്കസ്സ് ദൂരം
* v  - പ്രതിബിംബത്തിലേക്കുള്ള ദൂരം
* u  - വസ്തുവിലേക്കുള്ള ദൂരം

## ഛായാഗ്രാഹിയിൽ

വർഗ്ഗം:പ്രകാശശാസ്ത്രം
വർഗ്ഗം:ഛായാഗ്രഹണം
വർഗ്ഗം:നീളം
സന്ദർഭം (ചലച്ചിത്രം)

ജോഷി സംവിധാനം ചെയ്ത് 1984-ൽ പുറത്തിറങ്ങിയ മലയാളചലച്ചിത്രമാണ്  ***സന്ദർഭം***. ചലച്ചിത്രനടി സരിതയുടെ ആദ്യത്തെ മലയാളചലച്ചിത്രമായിരുന്നു ഇത്. മമ്മൂട്ടിയായിരുന്നു നായകൻ. ജൂബിലി പ്രൊഡക്ഷൻസിന്റെ ബാനറിൽ ജോയ് തോമസ് നിർമ്മിച്ച ഈ ചിത്രം ജൂബിലി പിക്ചേഴ്സ് കേരളത്തിൽ വിതരണം ചെയ്തിരിക്കുന്നു. കൊച്ചിൻ ഹനീഫയാണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവ നിർവ്വഹിച്ചത് കലൂർ ഡെന്നീസ് ആണ്.

## അഭിനേതാക്കൾ
* മമ്മൂട്ടി
* സരിത
* ബേബി ശാലിനി
* പ്രതാപചന്ദ്രൻ
* രോഹിണി
* കെ.പി.എ.സി. സണ്ണി

## സംഗീതം
ഗാനരചന പൂവച്ചൽ ഖാദർ, ഈ ചിത്രത്തിലെ ഗാനങ്ങൾക്ക് സംഗീതം പകർന്നത് നിർവ്വഹിച്ചത് ജോൺസൻ ആണ്. കെ. ജെ. യേശുദാസ്, പി. സുശീല, കെ.പി. ബ്രഹ്മാനന്ദൻ, വാണി ജയറാം എന്നിവർ പാടിയിരിക്കുന്നു.

## അണിയറ പ്രവർത്തകർ
* ഛായാഗ്രഹണം: ആനന്ദക്കുട്ടൻ 
* ചിത്രസം‌യോജനം: കെ. ശങ്കുണ്ണി 
* കല: ഹരി 
* നൃത്തം: വസന്ത കുമാർ 
* ചമയം: സുധാകരൻ 
* വസ്ത്രാലങ്കാരം: എഴുമലൈ 
* പ്രോസസിങ്: ജെമിനി കളർ ലാബ് 
* എഫക്റ്റ്സ്: നാഥൻ 
* റീ റെകോർഡിങ്: മേനോൻ
* പ്രോഡക്ഷൻ എക്സിക്യൂട്ടീവ്: ടി. എൻ. ഗോപാലകൃഷ്ണൻ 
* പ്രൊഡക്ഷൻ കണ്ട്രോളർ: കെ. ആർ. ഷണ്മുഖം

## പുറത്തേക്കുള്ള കണ്ണികൾ
*  
* ''സന്ദർഭം''  – മലയാളസംഗീതം.ഇൻഫോ

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
പവിത്രൻ

മലയാളചലച്ചിത്രസംവിധായകനും, സംഗീതജ്ഞനുമായിരുന്നു **പവിത്രൻ**. തൃശ്ശൂർ ജില്ലയിൽ ഗുരുവായൂരിനടുത്ത് കണ്ടാണിശ്ശേരിയിൽ ജനിച്ചു. അടിയന്തരാവസ്ഥക്കാലത്ത് പി.എ.ബക്കറുടെ കബനീനദി ചുവന്നപ്പോൾ എന്ന ചിത്രം നിർമിച്ചു (1975). യാരോ ഒരാൾ എന്ന പരീക്ഷണചിത്രവും നിർമ്മിക്കുകയുണ്ടായി. ഈ ചിത്രത്തിന്റെ സംഗീതസംവിധായകൻ അരവിന്ദനായിരുന്നു. തുടർന്ന്  ടി.വി. ചന്ദ്രന്റെ കൃഷ്ണൻകുട്ടി(1980) എന്ന ചിത്രത്തിന്റെ സംഗീതസംവിധാനം നിർവഹിച്ചു. ടി.വി. ചന്ദ്രനോടൊപ്പം സിനിമാനിർമ്മാണത്തിൽ ബക്കറിന്റെ പാരമ്പര്യം നിലനിർത്തി അദ്ദേഹം. നർത്തകി കലാമണ്ഡലം ക്ഷേമാവതി പത്‌നിയാണ്. 2006 ഫെബ്രുവരി 26-ന്‌ തന്റെ 56-ആം വയസ്സിൽ കരൾരോഗത്തെത്തുടർന്ന് തൃശ്ശൂരിലെ ഒരു സ്വകാര്യ ആശുപത്രിയിൽ വച്ച് പവിത്രൻ മരണമടഞ്ഞു. . ചലച്ചിത്രനടി ഇവ പവിത്രൻ,ലക്ഷ്മി എന്നിവർ മക്കൾ.

## മറ്റ് പ്രധാന ചിത്രങ്ങൾ
*യാരോ ഒരാൾ
*ഉപ്പ് (ചലച്ചിത്രം)
*ഉത്തരം (ചലച്ചിത്രം) 
*കള്ളിന്റെകഥ 
*ബലി (1991)
*കുട്ടപ്പൻ സാക്ഷി (2000)

## അവലംബം

## പുറമെ നിന്നുള്ള കണ്ണികൾ
* 
* 'Cinema of Malayalam' profile 
* The Hindu news 

വർഗ്ഗം:1950-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:ജൂൺ 1-ന് ജനിച്ചവർ
വർഗ്ഗം:ഫെബ്രുവരി 26-ന് മരിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
മൊണ്ടാഷ്

ചലച്ചിത്രത്തില്‍, നിരവധി ബിംബങ്ങളോ ദൃശ്യങ്ങളോ അടുപ്പിച്ചടുപ്പിച്ചുകാണിക്കുന്ന സമ്പ്രദായത്തെയാണ് **മൊണ്ടാഷ്** എന്ന് പറയുന്നത്. സ്വതന്ത്രമായ ഒരു അർത്ഥം സൃഷ്ടിക്കാൻ വേണ്ടിയാണിത്. ഈ സംജ്ഞ പൊതുവായ അർത്ഥത്തിൽ ചിത്ര സംയോജന പ്രക്രിയയെയോ അതിവേഗത്തിൽ എഡിറ്റുചെയ്യപ്പെട്ട ദൃശ്യപരമ്പരയെയോ സൂചിപ്പിക്കാൻ ഉപയോഗിക്കാറു്. റഷ്യൻ സംവിധായകനായ സെർജി ഐസൻസ്റ്റീൻ ആണ് ഈ സംജ്ഞ പ്രയോഗിച്ചത്‌ .5 തരം മോണ്ടാഷ് ഉണ്ട്..
## പുറത്തേക്കുള്ള കണ്ണികൾ
*ചലച്ചിത്രത്തിലെ മൊണ്ടാഷ് രീതികൾ